Karaegezh - Wikipedia\nKaraegezh pe Yuzevegezh karaek (יהדות קראית modern Yahadut Qara'it, diwar tiberian Qārāʾîm a dalvez "Lennerien") zo ul luskad relijiel yuzev. Ennañ ne anavezer nemet an Torah evel mammenn an halac'ha hag an doueoniezh. Hervezañ e oa bet roet kement gourc'hemenn a zo gant Doue da Voizez e Menez Sinai dre skrid nemetken, hep un Torah dre gomz a vije bet da lakaat ouzhpenn. Diforc'het eo diouzh ar Yuzevegezh rabinek neuze dre ma tegemer an doare-mañ an Torah dre gomz, kodet en Talmud.\nP'o deus da zisklêriañ an Torah e striv ar Garaed evit chom an tostañ ma c'hellont da ster splann an destenn. N'eo ket dre ret an dalvoudegezh ger-ha-ger, met klask a reont tostaat d'ar pezh a vije bet komprenet gant an Israelited pa voe diskuliet dezho an Torah. Tra ma chom stag ar Yuzevegezh rabinek ouzh divizoù ar Sanhedrin evel m'int enrollet en Mishnah evit disklêriañ an Torah e sell ar Garaed ouzh kement disklêriadenn er memes doare, n'eus forzh peseurt orin a zo dezhi, ha broudañ a reont kement yuzev a zo da lenn ha da studiañ an Torah evit ober o soñj dezho war ar pezh zo goulennet ober. Da lavaret eo e c'hellont degemer arguzennoù an Talmud, hep lakaat anezho dreist pep tra.\nHervez Mordekai ben Nissan e c'heller kavout gwrizioù ar Garaegezh en ur strollad anvet Benei Ṣedeq a veve da vare an Eil Templ. Tabut zo bet etre an istorourien evit gouzout hag-eñ e oa ul liamm ouzh strollad ar Sadukeed, o doa soñjoù heñvel a-walc'h, pe hag-eñ eo ar Garaegezh ur strollad nevez gant soñjoù heñvel. Eus Bagdad etre ar VIIvet hag an IXvet kantved e vije al luskad hervez ar Yuzevegezh rabinek, met enklaskourien arab o doa kavet roudoù anezho en Egipt en hanterenn gentañ ar VIIvet kantved dre skridoù barnerezh graet gant ar gouarnour islamek kentañ a urzhias d'ar Yuzevien rabinek chom hep lakaat o fri en aferioù ar Garaed, dreist-holl evit pezh a sell ouzh ar gouelioù.\nAdtapet diwar « https://br.wikipedia.org/w/index.php?title=Karaegezh&oldid=1877684 »\nKemmoù diwezhañ degaset d'ar bajenn-mañ d'an 2 Mez 2020, da 06:55.


Pajenn:Riou - Troiou-kamm Alanig al louarn I.djvu/31 - Wikimammenn\nPajenn:Riou - Troiou-kamm Alanig al louarn I.djvu/31\nvez a gouezas etre paoiou an treitour. Mont a reas dioustu da zebri ar c’horfig tener a-dreñv kleuz eur waremm. Edo da vat o lipat an askell diweza, pa glevas trouz er foz. Selaou a reas. An trouz a dostae. Alanig a oa prest d’ober eul lamm dreist ar c’hleuz, pa anavezas ar paour kaez Lom.\n« A, c’houi an hini eo ? Penaos eo tremenet an traou du-hont ? N’oc’h ket evit en em stleja ken ? Ho korfad mel eo a vir ouzoc’h, me ’zo sur. Daoust ha paeet hoc’h eus ar mel laeret digant an aotrou Rustevel ? O, paeron, e peseurt urz oc’h nevez antreet, pa welan war ho penn eur galotenn ruz ? ’M eus aon, ar perukenner, en eur douza d’eoc’h ho pleo en deus trouc’het ivez ho tiouskouarn, hag eun den didruez bennak en deus laeret kroc’hen ho tal hag ho tioujod evit ober ganto manegou. »\nLom a gave blaz fall gant ar goaperez-se. Hogen re sempl e oa ha re e c’houzañve, e kement korn eus e gorf, evit rei d’an treitour ar predad en doa gounezet. Gwelloc’h e kavas trei kein, hep lavarout ger. Diskenn a reas betek ar Yeun, hag eno e kouezas, hanter varo gant an droug, ar boan hag an dizesper, en eur foz leun a zour mergl.\n« Gwelloc’h e vije bet d’in beza lazet gant Rustevel », a soñje ar paour kaez. Eur veaj hir am eus c’hoaz d’ober, ha n’oun ket evit chom war va zreid. Pa zegouezin e palez ar roue, an holl a raio goap ouzin. Eul louarn a zo bet re bar d’in ! O ! mil malloz ! Ma teuan c’hoaz da veza pare eur wech bennak, e savo keuz e kalon al loen fall. Toui a ran ».\nPa zeuas ar goulou-deiz, da sklerijenna ar Yeun-Elez, Lom a savas hag a gemeras en eur jilgamma,\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/31&oldid=143400 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/493 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/493\nmamennou an doureier ; hag e oent troet en goad. (5) Hag e kleviz eal an doureier, o lavaret : Te a zo just, Aotrou, pehini a zo, pehini a oa ha pehini a vezo santel, abalamour ma ec’h euz barnet evel-se. (6) Abalamour m’ho deuz skulliet goad ar zent hag ar brofeted, ec’h euz roet dezhe goad da eva, hag her meritout a reont. (7) Hag e kleviz unan all e tu an aoter, hag a lavare : Ia, Aotroü Doue Holl-c’halloudec, gwirion ha just eo da varnedigezou. (8) Hag ar pevare eal a skulliaz he scudel var an heol, hag e oe roet dezhan ar galloud da zevi an dud gant an tan. (9) Hag an dud a oe devet gant eun domder vraz, hag e vlasphemjont hano Doue, pehini hen deuz galloud var ar gouliou-ze ; ha na zistrojont ket evit rei gloar dezhan.\n(10) Ar bempved eal a skulliaz he scudel var dron al loen ; hag he rouantelez a zeuaz da veza teval ; ha gant ar boan ho devoa, an dud a groge en ho zeod ho-unan gant ho dent. (11) Hag e vlasphemjont a-enep Doue an env, abalamour d’ho foaniou ha d’ho gouliou ; ha na zeuaz ket a geuz dezhe euz ho oberou.\n(12) Ar c’houec’hved eal a skulliaz he scudel var ar ster vraz Euphrates ; hag he dour a zeuaz da zec’ha, evit ma vije preparet hent ar rouane euz ar Sav-heol. (13) Hag e veliz o tond er meaz euz a c’henou an aerouant, hag euz a c’henou al leon, hag euz a c’henou ar fals-profet, tri spered impur, henvel ouz gleskered. (14) Rag ar re-ze a zo sperejou diaoulou, pere a ra burzudou, pere a ia etrezeg rouane an douar hag ar bed holl, evit ho dastum assambles evit ar gombat vraz euz a zervez an Doue holl-c’halloudec. (15) Setu, e teuan evel eul laer. Eürus an hini a choum dihun, hag a vir he zillad, evit na gerzo ket en noaz, ha na vezo ket gwelet he vez. (16) Hag e oent dastumet assambles en eul leac’h galvet en hebrach Armageddon (menez an tro-kein). (17) Ar seizved eal a skulliaz he scudel en ear ; hag e teuaz eur vouez vraz euz a dempl an env, euz an tron, hag a lavare : Erruet eo an taol. (18) Hag e clioarvezaz moueziou, ha curunou, ha luc’hed, hag eur c’hren-douar braz ; ar seurt n’euz ket bet abaoe ma’z euz tud var an douar. (19) Hag ar gear vraz a oe rannet e teir loden ; diskaret e oe keariou an nationou, ha Doue a zeuaz memor dezhan euz ar gear vraz a Vabylon, evit rei dezhi calir ar gwin euz a fulor he goler. (20) Ha peb\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/493&oldid=125630 »


An esorc’h - Anjela Duval\nPeder lev, pe dost, d’ur grennardenn nav-dek vloaz d’ober war he zreid. Pebezh c’hwistad hent. Ma feiz, keit-se am boa d’ober da vont da welet Mamm-gozh, mamm va zad, Doue d’o fardono tout. Evel-just n’aen ket va-unan da veajiñ keit-se ; tad pe mamm a vije ganin, sklaer eo. Un devezh bepred am eus soñj edomp erru, va zad ha me, un tammig en tu all da vourk Tonkedeg, pa welis un den, ur gwaz ‘kreiz e oad, strujet fall a-walc’h d’am meno, o tont war-zu dimp. Ober a reas ur sell ouzh va zad hag e zremm a sklaeraas gant ur mousc’hoarzhig hegarat. Va zad ivez a seblante e anaout. An den a lakaas e zorn war skoaz va zad hag a lâras dezhañ ur frazennig e galleg ‘n ur stardañ e zorn gant e zorn all, en un doare da ziskouez joa vras outañ. Nebeut a gomzoù avat, ha distaget fall-kenañ. P’edo tec’het an den, a gontas va zad din e istor.\n« Hemañ, eme va zad, a zo bouzar, ha mut ‘oa ivez gwechall. Kaset eo bet da skol ar re vut, ha desket zo dezhañ komz a-walc’h evit ‘n em denn e-unan. Ar pezh a zo kiriek dezhañ da ziskouez kement a joa, eo dre ma’m boa savetaet e vuhez dezhañ pa oa bihan. Er bloaz 1880 ‘oa bet esorc’h, ha traonienn al Leger ‘oa ‘vel ur mor kounnaret. Ar pontoù ‘oa karzhet hogozik holl gant an dour bras. Gleb-mat ‘oa bet dija an hañv. An douar ‘oa leun. Da viz Here, setu daou devezh ha div nozvezh dour o tont, dour-bil hep ehan. An douar na eve ken a zour, ar stêrioù ‘oa ‘n em gavet leun abred, esorc’het an draonienn, goloet ar pradoù ‘hed ar rinier. Tapet ‘oa ar milinoù evel enezennoù e-kreiz an dour. Un dismantr ‘voe bet kement-se evit ar glannidi. Mont a rae al loened gant an dour. Ar plouz, ar foenn, ar c’heuneud, ar c’hirri, hag all. Betek, o tra spontus, ur c’havell, hervez a lavare darn, ‘oa bet gwelet o tremen. Pelec’h ‘oa manet ar bugel ? Per Denez, miliner e milin Gervihan en devoa savet e varc’h war ar maen-milin da harz outañ da vezañ beuzet. E milin ar Pont Kozh ‘oa chomet ur vamm gant he bugel nevez-c’hanet e-pad tri deiz hep n’helle den mont war o zro. Pa izelaas un tammig an dour ez eas Yannik Gwilh Fañchoù war gein e varc’h da gas un tamm boued tomm d’ar vamm ha lienaj sec’h eviti hag he bugelig. Dre c’hras Doue, bev ‘oant chomet o-daou. Eus beg ar rinier da Lannuon, avat, hogozik an holl bontoù ‘oa bet skarzhet gant kas an dour. Distroadet ar pileroù gant herr ar gwez a deue da skeiñ a-benn enno : ar gwez bet displantet eus bord ar rinier gant kounnar an dour. »\nVa zad ‘oa naontek vloaz. O chom ‘oa nepell eus ar rinier, ha mont a rae ‘vel-just da welet an esorc’h. Eñ ha kalz a dud all, tud ar bourk dreist-holl. Biskoazh marteze ‘n oa bet kemend-all a dud en-dro d’al Leger, pont Maho, pont Loser, pont Tromorvan, pont Runfao. Tud e-leizh o sellout hag o tespetiñ. Va zad, emezañ, ‘oa ket ur paotr spontik. Ne rae ket kalz van ouzh dour-bras, difrom-kaer a dostae. Miliner kozh Kergrist, Erwan ar Bihanig, ‘oa war bont Runfao, o tapout kefioù koad eus ar rinier hag o sachañ anezhe e tu Tonkedeg, o soñjal ober e damm pourveañs danvez-tan diwar-goust an esorc’h. Gervel a reas va zad d’en sikour hag ar mud a yeas ivez d’e heul da greiz ar pont. Ar paotrig-mañ ‘oa re yaouank da gompren an dañjer, ha pa ne gleve netra, ne servije ket huchal dezhañ tec’hel ac’hane. Anaout mat a rae va zad ha derc’hel ‘rae tost dezhañ. An dour a greske bepred. A-greiz-holl setu ur garm o sevel… Skarzhet ‘oa ur volz eus ar pont, an hini tu Ploubêr. « Va Doue, ne chomit ket aze, » a huche an dud d’an tri-mañ ‘oa bepred war greiz ar pont.\nErwan ar Bihanig avat a rae desped dezhañ lezel e goad war ar pont. Met ‘oa ket amzer da goll. A-boan da Erwan bezañ en em zibabet eus a-douez e bennadoù koad en e gichen ma skarzhas d’he zro ar volz tu Tonkedeg. En dro-se ‘oa savet c’hwen en o loeroù avat. Ar paotrig o welout ar frailh a grogas ar spont ennañ hag a begas ouzh va zad, ‘n ur skrifal. Ar merc’hed a grie forzh. Va Doue pebezh gwalleur ! Erwan, daoust dezhañ da vezañ kozh, a c’hellas lammat dreist ar frailh. Met va zad ne oa ket ‘vit dispegañ dioutañ ar paotrig mut. Ar frailh a greske bepred hag ar spont a greske ivez. Koll a rae e boan oc’h esaeañ reiñ da gompren d’ar mud penaos en em gemer ‘vit ‘n em savetaat… Erfin gant un difretadenn rust a zispegas anezhañ. Prim e krogas gant un dorn e kolier e chupenn, gant un dorn all e foñs e vragoù, hag e lañsas anezhañ gant herr dreist ar frailh. Evel-just, tud ‘oa en tu all a-raez evit kregiñ er paotrig diouzhtu, hanter-vadaouet hag un tammig bloñset. Va zad yaouank ha skañv ‘oa bet nemet ur c’hoari dezhañ lammat d’e dro dreist an dour. Poent ‘oa avat. Daou vunut goude ne vane netra eus ar pont, nemet tammoù pileroù.\n« Biskoazh, eme va zad, ‘oa bet ken tost all ar marv din. Kentoc’h ‘vijemp aet hon-daou gant an dour ‘vit am bije lezet ar paotrig da veuziñ. Furoc’h, e gwirionez, ‘vije bet lezel ar c’hoad da dremen ‘vit ‘n em lakaat er seurt riskloù. Met pa vezer yaouank… »\nAr mud avat, savet oad dezhañ a gomprenas en devoa va zad graet un dra gaer en e geñver, ha diskouez ‘rae joa outañ bewech m’en gwele.


Buhez ar Zent. pages 815, 816, 817. Encyclopédie Marikavel.\npages 815, 816, 817\nAr zant-man a oa ganet er Spagn, er bla 1542. Abred e teskas karet ar Werc'hez, ha dre zevosion eviti e wiskas, d'eur bla warn-ugent, saë menec'h Karmel Medina-del-Gampo.\nReolen goz an Urz, kalz strisoc'h evit an hini neve, a gouezas eun devez etre e zaouarn, ha gant ôtre e superiored, en em lakas da heuil anezi pen-da-ben.\nPa oe kaset da Salamank d'ober e studi da vont da veleg, e kreskas c'hoaz e binijennou : en em skourjezan. rê kalet; dougen a rê bepred eur chaden-houam endro d'e ziouc'hroazel. Evel se e teue a benn eus e gorf hag eus e dechou fall. Da bemp bla warn-ugent e oe beleget; pa oa gant e oferen gentan, Jezuz a lavaras d'ezan : « Kerz, labour evit ma gloar, ha me a roio d'it kement a c'houlenni diganin. »\nBezan oe un an eus an eneou kaeran ha santelan a dôlas o sklerijen neuze en Iliz an Otrou Doue. Dont a reas c'hoant d'ezan da vont en Urz ar Chartreuzed, mes war ali santez Thereza, e chômas da rei an dorn d'ezi da lakal menec'h Karmel da heuilh reolen goz o Urz, evel ma rê dija eleiz eus al leanezed.\nSeveî a reas eur manati en Durvelo.\nKen bras oa e garante evit an Otrou Doue ma veze gwelet a-wechou eur gurunen lugernus endro d'e benn; burzudus oa ive e garante evit ar beorien, ar glanvourien hag ar bec'herien; leun oa a deneredigez evit e enebourien; bepred e rente d'eze ar vad evit an droug.\nMiret a rê ar baourente; en e beniti ne oa nemet eun dôlen baper, eur groaz grêt gant brouan hag eur gwele dister.\nEun devez, Jezuz a c'houlennas digantan peseurt rekompans en dije evit bezan gouzanvet ha labouret evitan evel m'en devoa grêt. Yan ar Groaz a respontas d'Hon Zalver : « Gouzanv c'hoaz, Otrou, ha kaout dismegans abalamour d'ec'h. »\nBezan en devoe e c'houlenn, rak tamallet a oe en gaou : heskinet a oe en pep doare; torret a oe eus e garg; pell amzer e chômas hep tanva an disteran plijadur en servij Doue, hag an drouk-spered hen tente hep paouez. Kaout a rê d'ezan gwelet an ifern digor d'e lonkan. Yan ar Groaz ne fallgalonas ket; derc'hel a reas mat d'e bedennou ha d'e binijennou, hag erfin, ar peuc'h a deuas en e ene, hag e vreudeur a anavezas e zantelez.\nGoude bezan gwellaet kalz Urz Karmel, Yan ar Groaz a varvas, ar mousc'hoarz war e vuzellou, ar 11 a viz kerdu 1591, oajet a nao bla ha daou-ugent.\nBeneat XIII a lakas e hano war roll ar zent, ar 27 a viz. kerdu 1726.\nAn droug a ra ar pec'hed d'an den en e ene\nDaoust pegen bras eo ar gaou a ra ar pec'hed ouz korf an den, n'eo netra en kichen an hini a ra ouz e ene.\nI, — An ene, dre ar vadeziant, a deu bue Doue ennan. Doue hen kar, n'eo ket evel ma kar eur skrivanier al levr en deus savet, mes evel ma kar eun tad ar mab a zo henvel outan. Eun den badezet hag a zo gwenn saë e vadeziant a zo, evel pa lavarfen, gwad Doue o redek en gwazied e ene; ha pa bed, ha pa glemm, gwad Doue eo a bed hag a glemm; hag abalamour da ze. Doue a glev dioustu ar pedennou hag ar c'hlemmou-ze.\nII. — Gras Doue a ro d'imp eur gened dispar, ha pa deu da skedi en hon daoulagad ha war hon zâl, e renker lavaret e weler warnomp eul loden eus gened Doue e-unan. Gened ar zent a zo ken brao mac'h eo eun dudi gant an Otrou Doue sellet outi : « O ! quam pulchra est; oh ! nag eo kaer, emezan, eneou an dud salvet ! » An dôlennerien vrudetan, pa renkent livan pennou ar zent war o lien, a lavare oa red bezan sant e-unan arôk bezan goest d'ober al labour-ze en eun doare dereat.\nDre ar pec'hed marvel, aval, an ene a goll e c'hras; labeet a ve e c'hened dichadennet a ve e dechou fall; n'eo mui nemet dizurz ha loustoni; rukun a ra d'an Otrou Doue.\nDoue, evel a lavar sant Augustin, eo mammen ar vue, fons vitœ, ha bezan eo d'all ene ar pez m'eo an ene d'ar c'horf; evel ma ve maro ar c'horf, pa ne ve ket unanet gant an ene, evelse ive an ene a ve maro(, pa ne ve ket unanet gant Doue.\nAr bec'herien a ya hag a deu : seblant o deus da gaout bue; en gwirione int maro. O c'hort'ou ne zervijont ket c'hoaz da vagadurez d'ar prenved, mes o eneou a zo gouliet, mouget ha lazet; daoulagad o c'horf n'int ket serret c'hoaz ouz sklerijen an 'de. 'mes daoulagad o ene a zo serret ouz sklerijen ar c'hras; o zud ne gemeront ket c'hoaz o dilhad du d'ober kanvou d'eze, mes o êie mat a ouel, hep paouez, o welet ar stad reuzeudik m'int kouezet ennan; o welet o deus kollet ar meritou o devoa gonezet dre o fedennou birvirdik, o c'hroaziou gouzanvet a galon vat, !hag o oberou santel grêt abalamour da Zoue; o welet o deus kolîet o gwiriou war heritach ar baradoz. N'eo ket souezus eta gwelet ar zent o tec'hel diouz ar pec'hed ken piz ha ma reont.


Pajenn:Perrot - Bue ar Zent.djvu/441 - Wikimammenn\nPajenn:Perrot - Bue ar Zent.djvu/441\nHepdale, ne oa ken brud, en Pibrak ha tro-war-dro, nemet eus mirakl ar bokedou, ha diwar neuze, Jermana ne oe hanvet nemet ar zantez. Lauranz, diwar ar burzud-ze, a zigoras e zaoulagad hag a deuas da gaout keun da vezan lezet e bried d’ober eur vue ken kalet d’e verc’h.\nAn Otrou Doue ne falvezas ket gantan lezel e zervijerez da c’hedal pell he c’hurunen. Kavet a oe maro en he gwele, ar mousc’hoarz war he muzellou, he daouarn en kroaz war boull he c’halon. Gant he eil bla warn-ugent e oa.\nMiraklou diniver a c’hoarvezas war he be, ha Pi IX a lakas he hano war roll ar zent, d’an de ma lided en Rom gouel an triouec’hvet kantved aboue merzerenti glorius an daou abostol Per ha Pôl.\nSant Vezo pe zant Bechu, arc’heskob Armagh, en Iverzon, a rêr ive e ouel en de a hirie. Douaran a reas en Pennmarc’h, en Bro-Gerne ; dont a reas goude-ze da chom da C’horre-Leon, elec’h ma varvas, war-dro hanter ar c’houec’hvet kantved. War e ve eo savet iliz Sant-Nouga. \nBue an den war an douar-man a zo eun emgann hep distag, ha nan eun diskuiz ; evel ar vleunien e tigor kerkent ha sav-heol, mes evelti, ne oar ket petra zo ouz e c’hedal war an de. Nag a dreo a c’hoarve ha ne oad ket ouz o gortoz ! Nag a zrein, nag a lammou, nag a reuziou, nag a drubuilhou, nag a ankenniou !\nNag a boaniou ha n’hon deus grêt netra evit o chachan war hon c’hein, hag a c’hloaz hon c’halon ?\nPenôs o digemer ? Dre gaer pe dre heg ? Dre gaer, ha dre gaer hepken, evel ar zent, a boke da zorn madelezus an Otrou Doue a skoe gante.\nEur bennoz lavaret da Zoue en kreiz ar boan hag ar c’hlenved a dalv keit ha mil lavaret d’ezan en kreiz an eurvat hag ar yec’hed.\nSeul-vui e tispennfomp ar re a ’n em zav en hon eneb, ha seul-vui e pounnerao hon c’hroaz war hon diskoa.\nPa zavo ar boan betek hon c’halon, savomp anezi betek Kalon-Zakr an Otrou Doue, eienen pep madelez, hag e vefomp frealzet !\n↑ En Sant-Nouga e virer kosan levr-oferen a zo en Breiz. Skrivet eo bet e tro ar bla 1050. Eun tregont sant bennak eus Breiz a zo o hanoiou ennan. An hanoiou êsan da lenn eo re sant Brieg, sant Melani, sant Patern, sant Korantin, sant Gwennole, sant Riouare, sant Koulm, sant Bechu, sant Gwennegan, sant Houardon, sant Gouesnou, sant Sulian, sant Eneour ha sant Thegoneg.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/441&oldid=140713 »


40 vloaz goude, un enrolladenn nevez evit ar ganaouenn-veur Ar marc’h dall\nA-hed ar bloavezhioù 1980 e oa bet kanet ha sonet Ar marc’h dall e salioù hag ilizoù Breizh. Emañ an embanner Arnaud Elegoet hag e skipailh oc’h enrollañ en-dro an destenn greñv-se, skrivet e 1979 gant Job an Irien, ha sonaozet gant René Abjean.\nPublié le 09/12/2020 à 20h15 • Mis à jour le 09/12/2020 à 20h28\nMouezhioù ar ganaouenn-veur Ar Marc'h Dall a vez enrollet e studio Dizale, e Kemper. • © DR - Youenn Chapalain\n"Hor bro ‘zo evel ur marc’h dall, piv oar da belec’h ez aio, deomp ni da ober an hent." Gant ar gerioù-se e tisplege Job an Irien titl e ganaouenn-veur, e-kerz an abadenn Breiz o veva, e 1979 war FR3.\nReportage An Taol Lagad Ar marc'h Dall\ndurée de la vidéo: 08 min 13\nInterview Job an Irien - Ar Marc'h Dall\nBali Breizh e Douarnenez, er Rosmeur/Bali Breizh à Douarnenez, au Rosmeur\ncopier le lien https://france3-regions.francetvinfo.fr/bretagne/40-vloaz-goude-enrolladenn-nevez-evit-ar-ganaouenn-veur-ar-marc-h-dall-1903424.html\nAccueil > Bretagne > 40 vloaz goude, un enrolladenn nevez evit ar ganaouenn-veur Ar marc’h dall


Krugelloù | Becedia\nBarnenez : ur bez peurbadel\nAozer : Yannick Lecerf / Genver 2017\nDaoust hag ar c’hoshañ savadurioù-meurvein eo ar c’hrugelloù ?\nMeurvein divent-spontus e oa re an neoliik koshañ (Etre 5 000 ha 4 000 RK), krugelloù koulz ha peulvanoù (Lokmariaker, Plouarzel, Dol…). Diwezhatoc’h, marteze diwar un torr-kredennoù, e oa bet krennet ment ar savadurioù-meurvein.\nDaoust ha krugelloù all zo e Breizh hag en Europa ?\nN’haller keñveriañ sevenadur ar meurvein en Arvorig nemet gant hini an neolitik a-hed aodoù ar Meurvor atlantel, eus norzh Spagn betek Inizi Arkev e norzh Skos. Faziañ a rafer o klask e geñveriañ gant ar savadurioù a gaver tro-dro d’ar Mor kreizdouar pe e lec’h all.\nRelegoù kalz a savadurioù a seurt-se a gaver e Breizh. Re an arvor a vez anavezet mat peurliesañ ha pa gaver reoù all e kreiz ar vro : Ti Floc’h e Sant-Toz (29) pe Kroaz DomHerri e Sant-Nikolaz ar Pelem (22), da skouer. Barnenez avat a zo unan eus ar re a gaver en arvor. Enez-Kern e Gwitalmeze, Enez-Gegnog e Landeda (29), savadurioù ar Vein Gozh Ruz e Kolpoù, daolvaen Kêrkado e Karnag, ha Dissignac el Liger-atlantel a zo skouerioù all eus bezioù-meurvein deroù an neolitik.\nRankout a raer ober anv ivez, er-maez eus Breizh, eus savadur Bougon, er Charente hag eus hini la Hogue e Fontenay-le-Marmion (Calvados).\nPerzhioù hañval oute a gaver ivez gant krugelloù Gwernenez ha Jerzenez.\nYannick Lecerf, arkeologour anezhañ, zo bet klaskour er CNRS ha mirour ar glad.


Post labour Kargad-ez a ziorren\nDeiziadoù an abretañ posubl\nImplijer Kevredigezh Babigoù Breizh\nKefridi Dindan aotrouniezh kuzul merañ ar gevredigezh, e karg emaoc’h krouiñ ha diorren ur rouedad rannvroel a vagourioù dre soubidigezh e brezhoneg. Ret eo deoc’h startaat en un doare padus stad arc’hantel mikro-magouri Gwened, dre kevrata he zek flas gant strollegezhioù publik hag embregerezhioù. Ret eo deoc’h ivez sikour raktresoù magourioù dre soubidigezh nevez er Rannvro (Brest, Roazhon) ha lansañ raktresoù nevez e Breizh.\nDoare den - Kavout arc'hantaouerien nevez (strollegezhioù tiriadel hag embregerezhioù) evit kreñvaat ar vikro-magouri a-vremañ. - Bremanaat diagnostik an tiriad evit anavezout penaos diorren raktres Babigoù Breizh. - Lakaat da anavezout penaos e vez krouet ur vagouri pe ur mikro-vagouri d’ar re eo o mennozh sevel ul lec’h degemer e brezhoneg evit ar bugaligoù. - Ambroug raktresoù magourioù dre soubidigezh e Breizh, ha kemer perzh enno evit o seveniñ. - Kemer perzh e merañ a bemdez ar gevredigezh. Ret eo deoc’h bezañ bet diplomet gant ar skol-veur, mestroni a reoc’h binvioù urzhiataerezh mestroniañ binvioù ar stlenn, gouzout penaos ren un argerzh kenwerzhel, ha bezañ brezhoneger. En ho aes en darempredoù hag er skridoù, emaoc’h barrek da luskañ ur strollad. Kaout skiant-prenet en doare ma ya ur gevredigezh, a vefe ur berzh ouzhpenn.\nGopr 1 850€ kriz\nMont e darempred gant BBGrecrutement@gmail.com\nFichenn bet kemmet d’an 2019-02-11 10:36:05


Urashima Tarō ha priñsez Horai, gant Matsuki Heikichi (1899)\nUrashima Tarō (浦島 太郎) zo ur pesketaer yaouank ha penntudenn ur gontadenn japanat (otogi banashi), a vefe ar skouer goshañ eus ur veaj en amzer.\nSavet e vefe ar gontadenn diwar mojenn Urashimako (Urashima no ko pe Ura no Shimako[a]) meneget e meur a bezh lennegel abaoe an VIIIvet kantved, evel ar Fudoki, Nihon Shoki, hag ar Man'yōshū.\nUn deiz, war an aod, en deus saveteet ur vaot gwallgaset gant bugale fall, ha lakaet anezhi er mor. En deiz war lerc'h e teu ur vaot ramzel d'e gaout : roue ar mor an hini eo, deuet d'e drugarekaat da vezañ saveteet e verc'h. Kaset eo war e gein da Balez an Aerouant (Ryūgū-jō) e goueled ar mor. Eno e kas e amzer gant ar briñsez Otohime, bet saveteet gantañ.\nGoude ur pennadig e krog kleñved ar gêr ennañ, ha c'hoant en deus da zistreiñ d'e vro. Kavout a ra dezhañ bezañ tremenet un toullad devezhioù gant ar briñsez met pa erru er gêr e kompren eo bet ezvezant e-pad ouzhpenn 100 vloaz, ha den n'en deus soñj anezhañ nag eus tud all e amzer.\nNeuze e tigor ar voestad bravigoù (tamatebako) a zo bet roet dezhañ gant Otohime pa oa aet kuit, hag a oa difennet outañ digeriñ. Ha setu ur vogedenn wenn o sevel, hag e teu Urashima Tarō da vezañ un den kozh.\nPoltred Urashima Tarō gant Utagawa Kuniyoshi.\nUrashima Taro en em gav gant bugale war an traezh o wallgas ur vaot.\nUrashima hag ar briñsez e-tal ar palez.\nE 1918: Urashima Tarō\nAdtapet diwar « https://br.wikipedia.org/w/index.php?title=Urashima_Tarō&oldid=1981337 »


16/06/2011 : Skolajidi Gwiseni a zisoleiñ an dachenn Natura 2000 - Articles 2010-2011 - Articles du Télégramme / Pennadoù an Telegram - Articles / Pennadoù - Quêteur de mémoire en Finistère\nVous êtes dans : Quêteurs de mémoire / Klaskerien ha Treizherien soñjoù >\tArticles / Pennadoù >\tArticles du Télégramme / Pennadoù an Telegram >\tArticles 2010-2011 >\t16/06/2011 : Skolajidi Gwiseni a zisoleiñ an dachenn Natura 2000\n16/06/2011 : Skolajidi Gwiseni a zisoleiñ an dachenn Natura 2000\n© DR Skolajidi Diwan Gwiseni er C'hurnig gant labourerien-douar\nE meur a lec’h en departamant ez eus tachennoù graet Natura 2000 anezho. Savet int bet gant skoazell Unaniezh Europa evit gwareziñ tachennoù gant plant ha loened hag a c’hellfe mont da get ma ne daolomp ket evezh outo.\nGwareziñ un dachenn naturel ne dalv ket chom hep ober netra ganti. Sed aze ar pezh en deus displeget deomp Pierrick Mellouet a lak e chatal hag e gezeg da beuriñ war an dachenn-se. « A-raok bezañ bet lakaet ar saout eno ne oa nemet moc’haj ha loustoni. Bremañ, a-benn ar fin, eo bet sklêraet tout an dachenn ha bleunioù a zo deuet el lec’h ma ne oa nemet louzeier fall. » Meur a zen, labourerien-douar pe tud a youl vat anezho evel Pierrick, a labour ingal war dachenn Natura 2000 Gwiseni.\nMet, gwall cheñchet eo bet ar vro abaoe tregont vloaz. Kalz parkeier ha pradeier a zo bet dilezet ha n’int ket labouret ken. Ne reer ket war dro ar c’hanolioù hag ar fezier ken hag abalamour da se eo aet da yeun tachennoù zo el lec’h ma veze troc’het korz ha taouarc’h gant tud ar vro gwechall. Albert Gall en deus soñj mat eus al labourioù-se : « E Miz Here e veze troc’het an taouarc’h, goude bezañ bet troc’het ar c’horz. E kement ferm e oa toennoù soul hag an dud o doa ezhomm korz da c’holeiñ anezho. Bep pevar-pemp bloaz e veze roet ur c’houchad nevez dezho. »\nHag Albert Gall da ziskouez deomp penaos troc’hañ tammoù taouarc’h na re vras na re vihan gant ar gontell-brad ha pep hini d’e dro da gregiñ e-barzh. Laosket int bet da sec’hiñ war blas evit poent. Hag a-benn bloaz ez aimp da zastum anezho. Hag e vo ret deomp gortoz ur bloavezh ouzhpenn a-raok deviñ anezho. Pep tra en e goulz, n’eo ket ta ?\nSkolajidi Diwan Gwiseni\nGrâce à l’opération Quêteurs de mémoire, les élèves du Collège Diwan de Guisseny ont découvert la zone Natura 2000 de leur commune. Ils ont notamment rencontré des agriculteurs qui entretiennent cet espace.


Pajenn:Perrot - Bue ar Zent.djvu/73 - Wikimammenn\nPajenn:Perrot - Bue ar Zent.djvu/73\nar bobl, ha piou eo ar re a c’hall da lezel da vont en urziou sakr. Arôk achui, e c’hourc’hemen d’ezan teuler evez, gant aon d’ober droug d’e yec’hed dre e binijennou re rust pe e labouriou re vras, ha kemer eur banne gwin, beb an amzer, d’e brejou, abalamour d’ezan da grenvât.\nEn eil lizer, skrivet en Rom, er bla 66, Pol a ro da anaout d’e vignon mat eman er prizon evit an eil gwech, hag evel ma kred e tosta d’e verzerenti, e ped anezan da zont d’e welet eur wech c’hoaz :\n« Deus kentan ma c’helli, emezan, arôk ar goanv, ha digas ganit, en eur zont, ar vantel am eus lezet en Troa, en ti Garpus, hag al levriou ; ha dreist-oll, ar skridou war barchimin a zo eno ive. »\nKomz hag a ziskoue an dienez a bep tra en em gave enni an abostol chadennet, hag ar garante dener a oa en e galon evit e « vab dre ar fe. » Dibennet e oe en mezeven war-lerc’h. Kerse e oe gant Timothe koll anezan. Koulskoude, elec’h fallgaloni, e kendalc’has da ren c’hoaz e iliz, epad ugent vla, ha d’ober diouti unan eus ar re vrudetan, etouez ar re a oe savet er c’hantved kentan. De ouel Diana, doueez vras Ephes, e klaskas miret ouz ar baganed d’ober o zotoniou kement hag a rent. E gomzou madelezus, elec’h gonit o c’halonou, a lakas ar gwad da zevel d’o fenn, hag o vezan sailhet warnezan hen skojont a dôliou mein.\nAr gristenien a zougas ar merzer war eur mene ’us da gêr. Eno e tremenas etre o diwrec’h, d’an 22 a viz genver 97.\nAr beleg er barouz\nDoue an eus c’hoant e vefe salvet an holl dud, hag evel m’int bet kollet gant eun den, e fell d’ezan e vefent salvet gant eun den : an Otrou Jezuz-Krist, diskennet war an douar evit hon zilvidigez : Propter nos homines et propter nostram salutem. Jezuz-Krist a zo pignet adarre en nenv, ha breman, re-all a dalc’h gant e labour. N’eo ket da rouaned, na da zoktored an douar, eo an eus Mab Doue lavaret : « Et, kelennet an holl boblou, ha badezet aneze, en hano an Tad, ar Mab hag ar Spered-Glan ! » mes da zaouzek den a renk izel, eus ar Galile, ha d’ar re a zo, dre wir, o terc’hel o flas abaoue, da lavaret eo, ar veleien hag an eskibien a zo a-unan gant ar pab.\nAr beleg en eur barouz eo eta an den ’ zo digaset gant Doue da ren an dud etrezek ar baradoz. Ar beleg zo da Zoue, ha d’e barousianiz goude Doue ; en o zouez eman, e di eo o zi, o bara eo e vara, o bue eo e vue, o levenez eo e levenez, o dienez eo e zienez, o glac’har eo e c’hlac’har, o foan eo e boan.\nAr beleg eo Jezuz-Krist kuzet dindan skeud eun den. Pa zaluder eur beleg, Jezuz-Krist eo a zaluder.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/73&oldid=141032 »


Filmoù bevaat evit an Nedeleg war Brezhoweb\nAccueil>Actualités / Keleier>Sur le Web>Filmoù bevaat evit an Nedeleg war Brezhoweb (Kronikenn ar sizhun)\nFlorent Grouin 16 décembre 2021\tRéagissez et donnez votre avis ! 238 Vues\nKronikenn ar Merc’her 15 a viz Kerzu 2021\nDa vare an Nedeleg ‘m boa c’hoant da lakaat ar gaoz war ar filmoù bevaat kinniget war Brezhoweb. Skignet ‘vo daou film-bevaat (tresadennoù-bev ma faot deoc’h) o tont deus Bro-Norvej ‘pad ur miz adalek ar sizhun-mañ. Bec’h d’al Loar ha Nedeleg dizerc’h.\nTroioù-kaer Solan ha Ludvig\n“Bec’h d’Al Loar” eo an trede film bevaat gant troioù-kaer Solan ha Ludvig, hag an trede a vo an hani diwezhañ, siwazh deomp. Nedeleg dizerc’h ‘zo bet skignet dija war Brezhoweb daou ‘vloaz ‘zo, ha Redadeg ar fourmaj-laezh, an eil film, zo bet skignet warlene. Kement a blijadur hon eus bet gant avanturioù Solan ha Ludwig ken hon eus bet c’hoant skignañ ivez an trede, hag adskignañ ar filmoù arall war ar memes tro.\nEvit ar re n’o deus ket bet tro da welet ar filmoù kentañ, an istoerioù a zo diazezet war daou gomper, Ludvig, un heureuchin ankeniet, ha Solan, ur big hardizh ha disoursi betek re a-wechoù. Bevañ a reont asambles gant o mignon Feodor, un ijinour divoutin, hag a sav mekanikoù dreistordinal. ‘Barzh ar film kentañ Nedeleg dizerc’h en doa savet ur c’hanol erc’h galloudus-meurbet, evit an eil film en doa krouet war ar prim ur seurt karr-nij evit gounit Redadeg ar fourmaj laezh, hag amañ ‘barzh an trede film, e vo ijinet gantañ un egor lestr, pe ur fuzeenn kentoc’h, evit mont ‘barzh al loar.\nFilmoù bevaat gant pompinelloù\nFilmet e vez 2,5 eilenn bemdez dre zen hag a ra war dro ar pompinelloù\nPompinelloù Solan ha Ludvig.\nHiziv an deiz omp boaz da welet a bep seurt filmoù oc’h implij efedoù trimentek, 3D ma faot deoc’h, graet gant un urzhiataer. Aze, ar pezh a zo dreistordinal memestra, eo ar fed eo bet filmet an tri film, gant poupinelloù, gant un doare Stop-motion giz ma vez lâret.\nDa lâret eo, pa vez gwelet ar fuzeenn ‘barzh ar film, n’eo ket graet gant un urzhiataer, bout ‘zo div vaketenn, unan vihan hag a ra ur metrad a uhelder ‘vit filmañ ar fuzeenn o verdeiñ en egor, hag unan kalz brasoc’h evit filmañ peurrest an traoù.\nAn dra-se a gemer kalz amzer, met reiñ a ra un aergelc’h plijus ha divoutin d’ar film. Ret eo goût memestra e vez filmet 2,5 eilenn nemetken bemdez dre zen hag a ra war-dro ar pompinelloù, ya dre zen, peogwir ez eus meur a bompinell evit bep tudenn, mod-se eo posupl filmañ meur senenn disheñvel war ar memes tro.\nAwenet gant Eon musk hag an Nasa\nBout ‘zo un dra arall hag a zo dic’hortoz, e penn kentañ ‘oa ket sañset istoer an trede film tremen en egor, ar skipailh ‘oa o labourat war mennozhioù disheñvel krenn. Met ‘pad ma oa skipailh ar film o labourat, int bet awenet gant an NASA hag a gase ar robot Rovers war ar blanedenn Meurzh, hag gant Eon Musk e penn Space X o lâr e vije kaset tud o vevañ war Meurzh ‘benn nebeud.\nSetu penaos eo ganet tem film diwezhañ troioù-kaer Solan ha Ludwig.\nEvit ar familh a-bezh\nN’eo ket ur film soñjet ha skrivet evit ar vugale hepken, met evit ar familh a-bezh. Plijet e vo ar re vihan adal 3 bloaz, hag ar re gozh ivez, padout a ra an dresadenn-vev 1 eur hanter, hag e vo posupl sellet outi betek kreiz miz Genver.\nSellet ouzh Bec’h D’al Loar\nSellet ouzh Nedeleg Dizerc’h\n1 Kronikenn ar Merc’her 15 a viz Kerzu 2021\n2 Troioù-kaer Solan ha Ludvig\n3 Filmoù bevaat gant pompinelloù\n4 Awenet gant Eon musk hag an Nasa\n5 Evit ar familh a-bezh


Mazatlán zo ur gêr vras eus Mec'hiko, e stad Sinaloa. Emañ war an aod, a-dal da veg suañ ledenez Baja California.\nE 2010 e oa 438 434 a dud o vezañ e kêr ha 489 987 er gumun (municipio), hag an eil kêr vrasañ e oa Mazatlán e stad Sinaloa. Dont a ra kalz touristed di ha kalz letioù zo a-hed an aod. Ur vag-treizh zo da vont da La Paz e Baja California. Un aerborzh etrebroadel zo e Mazatlán ivez.\nAdtapet diwar « https://br.wikipedia.org/w/index.php?title=Mazatlán&oldid=1789465 »\nDernière modification le 12 Ebr 2018, à 16:09\nKemmoù diwezhañ degaset d'ar bajenn-mañ d'an 12 Ebr 2018, da 16:09.


Buhez ar Sent/1912/Nil - Wikimammenn\nBuhez ar Sent/1912/Nil\n◄ Kleophas Nil Kom ha Damian ►\nC’houec’hvet devez warn-ugent a viz Gwengolo\nNil, eur Gresian, a deuas er bed en Rosana, er C’halabr, er bla 910. Abred e teuas da vezan eun den desket war skianchou ar bed ha war skianchou Doue.\nDa dregont vla, pa gollas e bried, en em dennas en eur manati, hag a-benn eun nebeut blaveziou goude, e vistri a roas d’ezan ôtre da vont da chom en e lochen e-unan, en kichen chapel Sant-Mikêl. Dont a reas hepdale da vezan brudet abalamour d’e zantelez, ha dont a read a ziwar-dro da c’houlenn aliou digantan. Eur wech, eun toullad ôtrone a deuas d’e gaout, evit gwelet ha bras oa e ouiziegez, kentoc’h eget evit deski gantan hent ar zantelez. Nil ne oe ket nec’het gante. Goude bezan o saludet ha grêt eur beden, e kinnigas d’ar c’hentan aneze eul levrig gant pennadou-skrid ennan diwar-benn niver bihan an dud salvet. Evel ma kave an ôtrone re c’haro ar skridou-ze, ar zant a ziskouezas d’eze e oa e levr herve skridou an Avielerien, re sant Pôl ha re Dadou an Iliz : « C’houi gav garo ar pennadou-skrid-ze, emezan, abalamour ma ne vevet ket hoc’h-unan evel m’eo dleet, ha n’em eus ket aon evit lavaret d’ec’h, ma ne vezet ket santeloc’h en amzer da zont evit n’oc’h bet betek-hen, arabad d’ec’h bezan en gortoz da vezan digemeret en rouantelez an nenv. »\nAr c’homzou-ze a strafuilhas an ôtrone, hag unan aneze a c’houlennas ouz ar manac’h pe zalvet pe daonet oa Salomon.\n« Petra ra ze d’ec’h, eme Nil, pe daonet pe zalvet eo Salomon ? Ar pez ho peus ezom da c’houzout eo e vezo daonet kement hini a chomo da vreinan en e loustoni. — Gouzout a rê ervat oa hudur kalon an hini a gomze outan. — Gwell eo ganin gouzout pe c’houi a vezo daonet pe salvet ; evit ar pez a zell Salomon, ar Skritur-Zakr, hag a gomz eus pinijen Manasse, ne lavar ket en defe hen grêt pinijen. »\nOthon III, impalaer an Alamagn, goude bezan bet o pardonan en mene Gargam, a yeas ive da welet Nil hag e ziskibien. Kaout a reas aneze o vevan en lochennou digor da beb avel, ha goude e lavare : « An dud-ze a zo o bro en nenv ; n’o deus nemet teltennou d’o gwaskedi, ha n’emaent war an douar-man nemet evel tremenidi. »\nAr zant a gasas an impalaer d’e di-bidi, elec’h ma rejont o-daou eur beden, ha goude e tiskouezas d’ezan e beniti. Othon a ginnigas d’ezan eur plas da zevel eur manati kaer, hag a brometas stagan leve outan :\n— Mar deo ma breudeur gwir venec’h, eme Nil, Hon Zalver ne zilezo ket aneze, pa ne vezin ken war an douar-man.\n— Goulennet diganin, eme an impalaer, ar pez a gerfet, hag e vezin laouen ouz hen rei d’ec’h, rak ho kemer a ran evit va mab.\nAr manac’h a lakas neuze e zorn war galon Othon hag a lavaras d’ezan :\n— Otrou, ne c’houlennan nemet eun dra : ma sonjfet en silvidigez hoc’h ene. Daoust d’ec’h da vezan impalaer, e teuio koulskoude eun devez hag e varvfet, hag e vefet barnet evel an dud-all.\nNil a oe kinniget kador eskob Rosana d’ezan, mes ne oa ket jalet d’he c’hemer.\nPa deuas an Turked da zilojan anezan diwar e vene, ec’h eas da Zerperi, e-tal ar mor, elec’h ma chomas dek vla. Da fin an dekvet blavez, ec’h eas gant e ziskibien da Duskulum, peder pe bemp leo hepken diouz Rom, elec’h ma tiazezas manati brudet Grotta-Ferrata.\nSant Nil hag e ziskibiem a rê ofisou an iliz en gregach, hag ar venec’h a vev breman c’hoaz en Grotta-Ferrata a dalc’h da heuilh ar c’hiz-ze.\nSeul-vui ma klask an ene e blijadur e-touez ar grouadurien, ha seul nebeutoc’h a blijadur en deve gant Doue. En peb amzer e tlefemp sonjal er maro, p’eo gwir ec’h omp o tostât outan dalc’h-mat.\nAdtapet diwar « https://br.wikisource.org/w/index.php?title=Buhez_ar_Sent/1912/Nil&oldid=38229 »\nKemmoù diwezhañ degaset d'ar bajenn-mañ d'an 6 Gou 2012, da 11:03.


40 vloaz stourm, 40 vloaz a gengred ! - le blog de GAEL ROBLIN militant de la gauche indépendantiste Bretonne.\n<< Rennes/Roazhon : Marathon... Deskiñ, komz, skrivañ ha bevañ... >>\n26 février 2010 5 26 /02 /février /2010 22:34\n40 vloaz stourm, 40 vloaz a gengred !\nD'ar gwener 5 ha d'ar sadorn 6 a viz Meurzh e vo kouviet an dud da zont da lidañ 40 vloaz Skoazell Vreizh e Roazhon.\nPedet oc'h da zont niverus evit diskouez pegen pouezus eo deomp obererezh Skoazell Vreizh. 40 vloaz a gengred gant an dud bet heskinet gant justis ha polis bro-C'hall abalamour d'o stourm evit pobl Breizh , evit gwirioù hor broad.\nNac'h sentiñ ouzh an arme, livañ panelloù-hent, komz brezhoneg dirak al lezvarn,reiñ bod da Euskariz pe bezañ kengred ouzh Iwerzhoniz, lakaat mogerioù zo da gouezhañ gant an danvez ret, pe manifestiñ hepken evit Breizh Unvan, pe nac'h paeiañ an taos-skinwel...ha kant tra all zo bet graet gant Breizhiz zo evit diskouez ez eus deuzouzomp. Ha kement-se en doa kaset anezhe dirak barnerien neptu hor mistri madelezus ,pe a-wezhoù en toull-bac'h evit bloavezhioù.\nEvel un toullad tud all em eus bet tro da welet pegen efedus ha frealzus e c'hell bezañ ur framm evel-se. Dont d'ar 5 ha d'ar 6 n'eo ket hepken dont evit teurel ur c'hillsell war an amzer gent. N'eo ket echu ar stourm, ken ma ne vo ket doujet ouzh gwirioù hon fobl, ken ma ne strako ket frank ha dizalc'h ar Gwenn-ha-Du war hon douaroù e talc'ho, Bretoned zo, penn ouzh ar stad kreiz.\nBezañ e Roazhon evit an dibenn-sizhun se zo a-bouez evit an dazont.\nEvit gortoz pe reiñ c'hoant deoc'h da zont sed aze ur ganaouenn gant "Trouz an Noz" unan eus ar strolladoù a vo tu deoc'h klevet.


(Adkaset eus Georges Orwell)\nromantoù, deizlevrioù, pennadoù-kelaouiñ\n25 a viz Even 1903\ne Motihari, India\n21 a viz Genver 1950\nGeorge Orwell, anv pluenn Eric Blair, zo ur skrivagner saoznek brudet eus an XXvet kantved.\nGanet eo bet Eric Blair e 1903 en Indez, en ur familh hanter saoz hag indezat.\nEn Eton e reas e studi.\nE 1922 ez eas da Virmania, ma voe e Polis Impalaeriezh an Indez. E gwirionez ne blije ket kalz ar vicher-se dezhañ, hag e 1928, pa oa o vakañsiñ e Bro-Saoz, e roas e zilez eus e garg rak c'hoant en doa da vevañ evel ur skrivagner, tra ken.\nHep boujedenn ebet gantañ ez eas da Bariz, ma renas buhez ur c'hlasker-bara, kent mont da skaotañ listri en ur preti. Diwar e amzer krakvevañ e skrivas ur levr eñvorennoù, Down and out in Paris and London, a voe embannet e galleg e 1935 gant an talbenn La Vache enragée e ti an N.R.F..\nHag eñ distro da Vro-Saoz, ma'z eas da vestr-skol, implijad en ul levraoueg ; emezelañ a reas er POUM e-pad brezel diabarzh Spagn, ha gloazet e voe e 1937 en Huesca.\nHeuget gant hollveliouriezh ar stalinourien, kerse gant an demokrated pouer, ez eas da Varoko. E 1939 e voe anvet da serjant, ha disoudardet. Gounit a reas e vara dre labourat el labouradegoù diouzh noz. A-benn ar fin e voe roet fred dezhañ evel speaker er BBC. E 1943 e teuas da vezañ pennrener ar pemdezieg The Tribune, hag, e 1945, kazetenner kefridiel evit The Observer e Frañs hag Alamagn. Er bloavezh-se e savas ur pennad brudet ma oa difennet gantañ e genvroad P. G. Wodhouse, bet prizoniad a-hed ar brezel, ha tamallet dezhañ bezañ kenlabouret gant an Alamaned.\nTapet gant an droug-skevent abaoe bloavezhioù ez eas d'an anaon en ur glinikenn eus bannlev Londrez e miz Genver 1950. E-pad e vloavezhioù diwezhañ, pa oa o stourm a-enep ar marv, e skrivas e romant diwezhañ : Nineteen Eighty Four, ma lakaas dre skrid nec'hamant gwashañ an dud frank eus hon mare.\nComing up the air\nKêr al loened (pennad kentañ), in Al Liamm niv. 152 Mae-Mezheven 1972, troet gant Per Bourdellez\nKêr al loened, troet gant Erwan Hupel, Skrid, 2011\nLevrelennadur[kemmañ | kemmañ ar vammenn]\n(en) CRICK Bernard, George Orwell: A Life, Penguin Books, 1992 (ISBN 978-0-1401-4563-2)\nAdtapet diwar « https://br.wikipedia.org/w/index.php?title=George_Orwell&oldid=1828542 »\nKemmoù diwezhañ degaset d'ar bajenn-mañ d'an 13 C'hwe 2019, da 07:41.


Pajenn:Imitation ar Verc’hes Vari.djvu/139 - Wikimammenn\nPajenn:Imitation ar Verc’hes Vari.djvu/139\nva Doue ! dre ho craç, evel ma zeo continuel va ezomou hac ho madoberou, ma passein ive va bues oc’h implori ho craçou hac oc’h o trugarecaat anezo.\nEus ar Bisitou hас ar Pourmenadennou.\nExempl Exempl Mari er vizit a reas da Santes Elisabeth, a dlefe beza ar reglen eus hor c’homportamant en hor pourmenadennou.\nMam da Zoue, ar Verc’hes humbl-se ne c’hortos qet e ve diavancet gant he c’hiniterv Elisabeth ; dre eno e condaon ar fals poënt a henor eus a veur a bersonach jalous qizidic eus ho renq, pere en em zalc’h bepret huelloc’h eguet ar re-all.\nMæs pe seurt rêson a angach Mari da ober ar visit-se ? Ne all beza nemet eur rêson a religion.\nAr guriosite, ar vanite, ar garantes divoder evidomp hon-unan, pe flagorneres hac amourousdet, a so ar pen-caus eus an darn vuia demeus ar visitou hac ar pourmenadennou a rêr er bed. Ne c’hoarve qet er c’his-se gant ar fidella eus ar guerc’hezet : he bizit a ra dre ar rêsoniou ar re santella.\nAn dud vertuzus, er bizitou memes pere a\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/139&oldid=112177 »\nKemmoù diwezhañ degaset d'ar bajenn-mañ d'an 28 Kzu 2017, da 18:05.


Fest an treid ha hini ar spered !\nPlijout a ra d’ar Vretoned dañsal, hag a-viskoazh eo plijet se dezho. Kaoz a oa eus se gant an Itron de Sévigné ha taolennet e oa bet meur a zañs-tro – an-droioù, gavotennoù ha kement zo – gant livourien eus an 19vet kantved. Hiziv an deiz e vez degaset c’hoant d’an dud, forzh pe oad e vefent, da hejañ o zreid gant ar festoù-noz hag ar festoù-deiz. Bep dibenn-sizhun e kustum miliadoù a dud, re ampart pe deraouidi, dañsal a-stroll gant kalz a...\nLuskat ar vuhez pemdez\nDigarezioù a-leizh a veze da zañsal : euredoù, pardonioù, pa veze echu gant labourioù a-stroll… Alies ne veze ket ezhomm da glask un digarez bennak, trawalc’h e oa kaout c’hoant da vezañ asambles ! Evit an degouezhioù pouezus e veze pedet sonerien. A-hend-all e veze kavet dalc’hmat kanerien ha tud a volontez vat.\nIt e-barzh an dañs\nA-du emañ an holl o deus sellet pizh ouzh an traoù : un dra a bouez eo an dañs e Breizh. Kemeret e vez perzh gant an holl dud. N’eur ket evit mirout ouzh unan bennak a zont er ront. It d’ur fest-noz, degemeret e viot gant ar strollad tud a sacho ac’hanoc’h d’e heul. Ken aes ha tra eo. Erfin, ret eo lavaret buan, rak evit dañsoù zo (fisel, kost ar c’hoad) ez eus ezhomm da vezañ pleustret un tamm a-raok. Forzh penaos, pe e vefec’h o sellet pe o kemer perzh, ne vo ket kavet hir an amzer ganeoc’h… Un ali fur memes tra : n’it ket da lakaat ur gwiskamant hengounel. Er festoù seurt-se ne vez gwelet den ebet gwisket evel-se.\nNag e-barzh ar c’helc’hioù ?\nOuzhpenn 250 kelc’h keltiek zo, e Breizh hag e lec’h all ivez. Delc’her a ra ar strolladoù-se da vrudañ an dañsoù hengounel ha d’impljout anezho da-geñver arvestoù mod nevez alies hag a zo par d’ar pezh a ra ar strolladoù etrebroadel gwellañ. Kemer perzh a ra darn eus ar c’helc’hioù en ur genstrivadeg ma vez dibabet ur “maout” evit pep rummad. Gant ar c’hentelioù sonerezh, yezh ha kement zo, gant al labour a reont evit ar vugale, int deuet da vezañ gwir skolioù sevenadurel.\nKompagnunezhioù mod nevez\nBirvilh a gaver ivez war dachenn an dañsoù mod nevez. Krouet ez eus bet 34 c’hompagunuezh dañs a vremañ e Breizh. Digarez o dez da ziskouez o labour d’an dud da-geñver ar festivalioù Agitato en Tric’horn e Roazhon, Antipodoù e Brest,pe e Kreizenn vroadel Roazhon ha Breizh… Ouzhpenn-se, alies e vez goulennet digant an arvesterien mont da aktored, kement ha delc’her gant an hengoun a-stroll…\nAdkavet e vez dañsoù Breizh da-geñver abadennoù meur : Gouelioù Kerne e Kemper, Gouel Etrekeltiek an Oriant, ar Rouedoù Glas e Konk-Kerne… Dalc’het e vez Kampionad Breizh e-kerzh Festival ar Sant Loup, e Gwengamp.


Ar Bezen Perrot\nAozer : Sébastien Carney / Gouere 2021\nTroidigezh diadress eus « La Bretagne toujours », a vefe troet gwelloc’h gant « Breiz da viken », Breiz Atao ! a voe ar gerioù-stur choaset gant ur guchennad brezhonegerien newez ewid badeziñ ar pezh a oa, er penn kentañ, ur gelaouennig gwall dreud, deut da vezañ hiriw simbol un nassionalism breton, meur a stumm dezañ ha meur a levezon warnañ. Deut da vezañ taerroc’h-taerrañ er bloawezhioù 1930 ha 1940, e chom alies dianavezet ar stummoù a ya d’ober an nassionalism-mañ.\nSavet e-pad an hañv 1918 war roudoù an Action française, ar Groupe Régionaliste breton ez eus bet staget outañ ur gelaouenn, e mis genver 1919 : Breiz Atao ! La Bretagne toujours ! Savet gant ar studier war ar sevel-tiez Maurice Marchal, he deus ar gelaouen-mañ peder bajennad, moullet eo 500 skwerenn anezi ha sikour sevel en-dro ar « Patrie bretonne » eo he fal. E penn kentañ ar bloawezhioù 1920 eo en em gavet Fanch Debauvais hag Olier Mordrel e-barzh Breiz Atao, deuet da vezañ « revue mensuelle du nationalisme breton et des relations interceltiques ». Ar re a gass war raog ar gelaouenn, stag bremañ ouzh Unvaniez Yaouankiz Vreiz, o deus lakaet en o soñj eo bet cheñchet tro-spered ar Vretoned ha lakaet o deus en o fenn e rankont dressañ ar Vretoned en-dro a-drugarez da unvaniezh an oll vroioù keltieg.\nEn em rentañ kont a ra an nassionalisted yaouank ne deuont ket a-benn da dizhout o fal ha lavared a reont diwar o fenn o-unan ez int « Na ruz, na gwenn, Breizad hepken ! ». E gwirionez ez int ruz ha gwenn war ar memes tro : evel tud yaouank all eus o amzer a zo e-maes ar reolennoù, ez eont gant un hent politik newez, un trede hini.\nAr politik newez-mañ, troet war an tu kleiz, a gemer harp da gentañ war meur a ide disheñvel : sevel liammoù etre oll vroioù ar bed, bihan ha bras, ha kaoud daremprejoù gant an nassionalisted eus Bro-Flandres, eus Bro-Gorsika hag eus Bro-Alzass. Breiz Atao, kelaouenn ar Parti autonomiste breton (PAB) savet e 1927, a deu da vezañ hent breton ar realism ha kemer a ra an hevoud evel simbol – ur svastika a laka tud zo da lavared, gant gwir abeg, ez eo Breiz Atao troet gant Bro-Alamagn he deus c’hoant cheñch bisaj an Europ lakaet da dalvezoud e Versailles.\nMoullet 2000/3000 skwerenn anezi, ar gelouenn n’he deus nemed etre 300 ha 600 den koumanantet outi. Diaesamañchoù arc’hant ingal ha sach-blew etre ar re gozh hag ar re yaouank, etre ar re zo troet war an tu kleiz hag ar re sachet war an tu dehou, a laka ar PAB da vont da netra. E mis du 1931, e kass Debauvais war raog, sikouret gant Meavenn (Fant Rozeg) hag ar vreudeur Delaporte, ur rummad newez eus Breiz Atao, a zo bremañ kelaouenn ar PNB.\nDeus ar personnalism d’an nordism\nBreiz Atao a ya gant heñchoù an nazism ha, da heul, gant hini Konservative Revolution Bro-Alamagn hag hini an nordism, en ur gemer skwer, er memes amzer, gant strollajoù Parisianed a ya e-maes reolennoù, evel L’Ordre Nouveau. Ouzhpenn ar c’hoant, maget gant ar personnalism, da sevel Bretoned distag diouzh ar c’hapitalism hag ar c’hommunism, ez eo un doare, dre ijinañ un den newez gwriziennet er vro, da reiñ d’ur Vreizh digabestr he flass e-barzh Europ newez ar fachismoù o c’hounid tachenn.\nTro wenn : e 1925, n’eus nemed 607 koumananter. A drugarez d’an arc’hant roet gant mignoned alaman tost d’ar strollajoù völkisch, e sav ar gelaouenn he c’hein, med an taol sikour ne bad ket ket gwall bell ha n’eo ket trawalc’h, dispignet buan ha fall ma’z eo gant ar renerien. Ewid gwir, e fin ar bloawezhioù 1930, o deus tud Breiz Atao choaset o zu, ha pa deu ar sañsur da ren e Frañs, ez eo difennet niverenn Breiz Atao ar 27 a vis eost 1939, peogwir ez eus warni pennadoù akord gant enebourien ar Frañs, ha diskaret eo ar PNB dre un dekred, d’an 19 a vis gwengolo.\nSavet eo en-dro en hañv 1940, stag outañ ur gelaouenn newez, L'Heure bretonne, renet gant Debauvais, Mordrel, hag, ur wech lakaet a gostez hemañ dre ma oa re vras e blass, Raymond Delaporte. Tennañ a ra L’Heure bretonne gounid eus nordism Breiz Atao ar bloawezhioù 1930 ha sevel pennadoù taer a-eneb ar Saoson, ar Volcheviked hag ar Yuzevien, en ur reiñ mel d’an Europ Newez. An diw drederenn eus budjed ar gelaouenn a deu eus an Alamagn, a laka da dalvezoud e-mod-se ur galloud breton a-eneb hini Vichy.\nBreiz da viken, Bro-Alamagn beteg penn.\nGoude Stalingrad e tro pennoù bras ar PNB war-zu ur federalism n’eo ket gwall sklaer, ha Célestin Lainé, a gasse en-dro strollajoù armet stag ouzh ar PNB, a sav a-eneb Delaporte n’en doa ket c’hoant e vefe savet ur strollad armet dindan urzhioù an Almanted.\nSavet e mis du 1943, ar Bezen Perrot, a zeu e ano diouzh hini an abad lazet gant ar Resistañs, a zo implijet gant Sicherheitsdienst Roazon a-benn stourm ouzh strollajoù resistanted ar vro. Pennher an ano Breiz Atao, roet dezañ gant Debauvais a oa oc’h ober e dalaroù, e sav Lainé ur PNB newez a-eneb an hini renet gant Delaporte. A-drugarez da souten an Almanted e ro ur gelaouenn d’e strollad politik : ar vBreiz Atao mod-newez-mañ, daoust ma embann mont da heul ar vBreiz Atao mod-kozh, a servij ewid gwir evel kelaouenn diabarzh ar Bezen Perrot. Red dezañ kuitaad Roazon diwar goust an Amerikaned o tond, e rank Lainé chom heb embann un eil niverenn. Mired a ra an titr memes tra hag embann diw niverenn, e 1947 hag e 1949, ma klask enno justifiañ ha didamall oberoù ar Bezen ha ma tispak enno e zroug-kalon hag e c’hwervoni. Bihannoc’h-bihannañ, tannoc’h-tannañ, diaes da gavoud, ez a Breiz Atao da netra, tamm ha tamm. Araog al Liberassion dija e oa deut an ano-amañ da vezañ dismegañsus, kemeret abaoe war o chouk gant strolladigoù en o-unan med bew.\nStag deus kreizenn an enklaskoù breizhek ha keltiek (KEBK), Sébastien Carney zo Mestr-prezeger war Istor a-vremañ e skol-veur Breizh-Izel (Brest)


Journal de Renaud Camus, dimanche 15 septembre 2019\ncréée le dimanche 15 septembre 2019, 23 h 46\nmodifiée le dimanche 15 septembre 2019, 23 h 51Plieux, dimanche 15 septembre 2019, dix heures et demie du soir. Déjà je n’avais pas le moral très sémillant — la lecture d’Henri Martin m’a achevé. La ~~~~~~ ~~~~ ~~~ ~~~~~~~ ~~~ ~~’~~~~~ ~~~ ~~~ ~~~~~~~, ~~~ ~~~~~~ ~~~~ ~~~~~~~ ~~~~~, me désole autant ~~~’~~~~~ ~~~ ~~~~~~~~ ~~~~~~~~ ~~’~~~~~~ ~~~~~ ~~~ ~~~~ ~~~~. ~~~ ~~~ ~~~~~ ~~~~ ~~~ ~~~ ~~~~~ ~~~~~~~~ ~~~~~~~~~~ ~~~ ~~~~~~ ~~~~~~~ ~~~ ~~~~~~ ~~~ ~~~~~, ~~~~ ~~~ vois venir…\nIl faut ~~~~~ ~~~~ ~~~~~~~ ~~~~ ~~~~~~~~~~~~. ~~~~~~ ~~~ ~~~~~~~~~~ ~~~ ~~ ~~~~~~~~, ~~ ~~~~~~, ~~ ~~~~~~~~~, ~~~~~ ~~~~ ~~~~~~~ ~~~~~ ~~~~ ~~~ ~~~~~ ~~~~~~~ ~~~~~~ ~~~ ~~~~~~ ~~~~~~~~ tandis qu’ils étaient ~~~~ ~~~~~~~~~~ ~~~~~~~~~~~ ~~~~~ ~~~~~~~ ~~~~ ~~~~~~ ~~~ ~~~~ ~~~~ ~~~~~~~~, ~~~ ~~~~~~~~ ~~~~ ~~~~~~~~~~~ ~~~ ~~~ ~~~~~. ~~~ ~~~~~ ~~~~~~ ~~~ ~~’~~~~~~~~~~ ~~~~~~~~~~~~ ~~’~~~~ ~~~~ ~~~ Pompadour, qu’il présente ~~~~~~ ~~~ ~~~~~~~~~~ ~~~~~~~~~~ ~~~ ~~~ ~~~~~~~ ~~~ ~~~~~~~ ~~~ XVIIIe, ~~~~~~ ~~~~~~~ ~~~ ~~~~~ ~~~~~~~~ ~~~~~~~~~~ ~~’~~~~~. ~~~ ~~~ ~~~~~ ~~~~~~~ ~~~~~ ~~~~ ~~~~~~ ~~~ ~~~~-~~~~~, ce qui n’est ~~~~ ~~~~ ~~~~~. ~~~~~ ~~~~~ ~~~~~ ~~~~~~~~~ ~~~ ~~~~~~~~~~, ~~’~~~~~~~~~~~, ~~’~~~~~~~~~~~, ~~~ ~~~~~~~~, ~~~ ~~~~~~~~~~ ~~~~~~~~~~~~~~~ ~~~ ~~~~~~~~~~~~~, ~~~ ~~~~~~~~~ ~~~ ~~~~~ ~~~~ ~~~~~~~~~~ ~~~ ~~~~~~ ~~~~~~ qu’ils ont eu ~~’~~~~~~~~ ~~~ ~~~~~~~~ ~~~ ~~~~ ~~~~~~~ ~~~ ~~~~ ~~~ ~~~~~~~~~~ ~~ ~~~ ~~~~~~~~~~ ~~~~~~-~~~~~~~~~~, ~~~ ~~~~ ~~~~~~~~ ~~~~~~~ ~~~~ ~~~~~~~~~~. ~~’~~~~ ~~~ ~~~~~, ~~~ ~~~~~ ~~~~~~~~~, ~~’~~~~~~~~~ telle qu’on me ~~’~~~~~~~~~~~ ~~~ ~~~~~~~ ~~~ ~~~~~~~~~, ~~~~~~~~~~~~~~ ~~ ~~’~~~~~~ : Après ~~~~ ~~~ déluge ~~~ La ~~~~~~~ ~~~~ ~~~~~ ~~~~~ ~~~ camp. ~~~ ~~~~~-~~~~~, ~~~~ ~~~~~~~~~~ ~~~ ~~~ ~~~~~-~~~~~~ ont été un ~~~~ ~~~~~~~~~~~~ ~~~~~~~ ~~~~~, ~~~ ~~~~~~ ~~~~~. ~~~~~~~ ~~~~~~~~ ~~~~~~~ ~~~~~, ~~~ ~~~~~~ ~~~~ ~~~~ ~~~~~~~~ ~~~~~~~~~~ ~~~~~~~~~~ ~~~ ~~~~~~ ~~~~~~~~ ~~~ ~~~~~~~~ ~~~ ~~~~~, ~~~~ ~~~~~~~ la France n’avait ~~~~ ~~~ ~~~~~ ~~~~~~~~~~~~ ~~~~ ~~~~~ ~~~~~~ ~~~. ~~~ ~~~ ~~~~~~~~~~ ~~~ ~~~~~~~ ~~~~ ~~’~~~~~~~~~~~~, ~~~~~~~ ~~~~~~~~~~ ; ~~~~~ ~~~~~ ~~~ ~~~~~~~~~~ ~~~~~~~~~~~, ~~~ ~~’~~~ ~~~~ ~~~~~, ~~~~~ que sa politique ~~~~~ ~~~~~~. ~~~~ ~~~~~~ ~~~~~ ~~~ : ~~~~~~ ~~~ ~~’~~~~~, ~~~~~~ ~~~~~~~, ~~~~~ ~~~ ~~~~~~ ~~’~~~~~~~~~ ~~~~~~~~~~, ~~~ ~~’~~~~~~ ~~~ ~~~~~~~, ~~~ ~~~~ ~~~~~~~~~ ~~~ ~~~~~, ~~~~~~~~’~~~~, ~~~~~~~~~~ toujours des conséquences ~~~ ~~~~~ ~~’~~~~~~~~~~, ~~~ ~~~~~~~~~~~~~~, ~~’~~~~~~~~~~~~ ~~~ ~~~ ~~~~~~~~. ~~~~ ~~~ ~~~~~~~~~~ ~~~~~~~~~ ~~~ ~~~ ~~~~~~~ ~~~~~~ mieux.\nOr ~~~’~~~~~~-~~~, ~~~~ ~~~~~~~~~~, ~~~~~~~ ~~~ ~~~~~ ~~~~ ~~~~~ ~~~~~~~~~ ? Nous sommes bien ~~~~~ ~~~~~~~ ~~~~ ~~~~~ ~~~~ ~~~~~ ~~~~~~~~~~~ ~~~~ ~~~ ~~’~~~~~~~~ ~~~~~~~~ ~~~ ~~~~~~~~~. ~~~~~~ ~~~~~~~ ~~~~ ~~~~~ ~~~~~ ~~~~~~, ~~~~~~ ~~~~~~~~~~~~~ ~~~~~ ~~~~~~~~~. ~~~~~ ~~~ ~~~~~ ~~~~ son indifférence, au ~~~~~~~. ~~~ ~~~~~~~ ~~~~ ~~~~~ ~~~ ~~’~~~~~~~ ~~~~~, ~~~’~~~ ~~~~ ~~~~~~~~ ~~ ~~~ ~~~~~, ~~~~ ~~~~~ ~~~ ~~~ ~~~~~~~ — qu’on ~~~ finisse. ~~’~~~~~~~~~~ ~~~~~~~~’~~~~ ~~~~ ~~~~~~~~ un tiers des ~~~~~~~~~~, ~~~~ ~~~~~~~~~~~ ~~~~~~~~~~ ~~~~~~~~~~~~, ~~’~~~~~~~~~~~~ ~~ ~~~~~~ ~~~ ~~~~~~~~ ~~~~~ ~~~~ ~~~~~~~~, ~~~~ ~~ ~~~~~ ~~~ ~~~ ~~~~~~~~~ ~~~ ~~~~~~~~~~~ ; ~~~ ~~~~~~ ~~~~~ ~~~~~~ ~~~~~ ~~’~~~ ou l’autre des ~~~~~ ~~~~~~~~~~ ~~~ ~~~~~~ ~~~ ~~~~~~~~, ~~~~~~-~~~~~~~~~~~~ ; ~~~ ~~~~~~~~~~ ~~~~~~~ ~~~~~ ~~~~~ ~~~~~ ~~~~ “~~~~~~~~~~~”, ~~~~~~ ~~~~~~~ ~~~~ ~~~~~~~~~, ~~’~~~~-~~-~~~~~ ~~~~ ~~~~~~~~~~~, ~~~~~ ~~~ ~~~~~~, ~~~ ~~~~~~~ moins que plus. ~~~~ ~~~~~~~~~~ ~~’~~~~~~~~~~~ ~~~ ~~~~~~~~~ ~~~~ ~~~~~~~~~~~~~ ~~’~~ ~~~~ ~~~ ~~~~~, ~~~~~ ~~’~~ ~~~~ ~~~ ~~~~~, ~~~~~ ~~’~~ ~~~~ ~~~ ~~~~~~, ~~~~~ ~~’~~ ~~~~~~~ ~~~~~ ~~~~ ~~~ façon de traduire ~~~~~ ~~~~ ~~~~~~ ~~~~ ~~~~~~ ~~~~~~ ~~~ ~~’~~~~~~~~ ~~~~ ~~~~~~, ~~~ ~~~~ ~~~~ ~~~~~ ~~~~~~~~~~ ~~~. ~~~~~~~~ ~~’~~~~~~~~ ~~~~ ~~~ ~~~~ ~~~ ~~~~~ ~~~~~~~~~~ ~~ ~~~~ ~~~~~~, pour la prochaine ~~~~~~~~ ~~~ ~~~~~ ?\nvoir l’entrée du dimanche 15 septembre 2019 et ses 3 images dans Le Jour ni l’Heure


Buhez ar Zent. pages 452, 453, 454. Encyclopédie Marikavel.\npages 452, 453, 454\nItron -Varia Rumengol\nEn Léon, Tregor ha Kerne,\nn eskopti Kerne, elec'h m'eman breman mor Douarnenez, e oa gwechall eur gêr vras, hanvet Is. Eur voger ledan hag uhel, gant sklujou houarn, a zifenne anezi diouz ar mor. Er gêr-ze, ne veze gwelet, e-touez an dud pinvidik, nemet dizurz, gwall skouer ha fallagriez.\nGralon, roue Bro-Gerne, a oa neuze o chom eno, ha glac'haret bras e oa o welet dizurziou ha bue diroll e verc'h, ar brinsez Ahez, gant noblanz yaouank ar vro.\nPrezeget o devoa alïes en Is ha gourdrouzet ar roue Gralon, abalamour d'an droug a veze grêt bemde en palez e verc'h yaouank.\nMes ar roue, dinerzet gant an oad,, n'en devoa mui a c'halloud awalc'h evit trec'hi dizurziou ken bras.\nDoue a skuizas erfin o welet Iziz kaledet eu o fec'hejou, hag a roas da anaout d'e vignon Gwennole e vije beuzet hepdale ar gêr-ze gant ar mor.\nKerkent, Grwennole a bignas war e varc'h hag a redas d'ar gêr villiget da welet hag hen a c'hallje c'hoaz distrei diwarni brec'h an Otrou Doue.\nSiouaz ! tremenet oa an drue. Pan arruas an abad santel, war-dro hanter-noz, sklujou Is a oa digor, hag ar mor a groze spontus, en eur veuzi an tïe, an dud hag al loened. Gwennole n'hallas sovetât nemet Gralon hepken. Ha kêr Is, evel Sodom, Gomor ha Babilon, a zo et da netra; hirie ar mor a ruilh dreist-i.\nDa zav-heol, Gralon a bignas gant Gwennole war lein Mene-Hom; ac'hane e tôlas eur zell truezus endro d'ezan, hag el lec'h ma oa ar gêr a Is, ne welas nernet mor Douarnenez. Kouezan reas d'an daoulin evit trugarekât Doue hag ar Werc'hez davezan sovetaet e vue.\nPa zavas diwar e zaoulin, e welas o lugerni dindan an heol tosen Rumengol, a veze lazet warni tud en enor d'an doueou. Hag ar roue, beuzet en e zaerou, hag e zaoulagad savet warzu an nenv, a lavaras d'e vignon santel : «War an dosen-hont, gwestlet d'eun doue didrue, me a raio sevel eun iliz kaer d'ar Werc'hez; hag el lec'h ma skuilher ar gwad da Deutatez, e skuilho Mamm Doue he grasou war Vreiz-Izel.»\nGralon a zalc'has d'e c'her. Lakat a reas sevel eun iliz d'an Itron-Varia en Rumengol, ha bezan en devoe ar joa d'he gwelet brudet en pevar c'horn Breiz-Izel.\nKaret a rê mont di, gant e vignon ker, da bedi Mamm Doue evit e bobl; ha pa varvas en Landevennek (505), être divrec'h sant Gwennole, e kinnigas e ene da Zoue, en eur lavaret :\nMiret ouzin na 'z in da goll !\nPevarzek kant vla a zo ma 'z eo maro Gralon; hag ar Vretoned, bepred tud a fe hag a galon, o deus c'hoaz sonj eus o roue koz hag eus e vignon sant Gwennole. Pac'h eont, da Zul an Drinded, da bardon bras Rumengol, ha pa welont mor Douarnenez, Mene-Hom, Landevennek ha tour uhel iliz kaer an Itron-Varia Remed-Holl, e lavaront c'hoaz, an daerou en o daoulagad, en eur gerzet gant doujanz war douar ar zent hag ar rouaned :\nAman, en amzer dremenet ! (1)\n(1) Telen Remengol.\nYa ! d'ec'h eo hon c'hoajou dôn, hon mêziou seder, hon meneiou brugek, hon moriou glas : miret aneze diouz pep droug.\nD'ec'h eo hon berejou a vir eskern hon re varo, hon ilizou binniget, hon touriou dantelezet : miret aneze diouz pep droug.\nD'ec'h eo hon yez kaer, hon gwerziou santel, hon toniou dudius, holl denzoriou Breiz-lzel : miret aneze diouz peb droug.\nD'ec'h eo an holl Vretoned gwitibunan, korf hag ene; d'ec'h eo ar vugaligou, ar vinored, an emzivaded, an intanvezed, ar zoudarded, ar vartoloded, kement hini en deus eur boan bennak a gorf, a galon, a spered : miret aneze diouz pep droug.\nD'ec'h eo, dreist-oll, hon c'henvroïz a zo war o gwele a varo, a dro o zellou karantezus etrezek ennoc'h, hag o deus pep fizianz en ho kalloud hag en ho madelez.\nO Gwerc'hez vat Rumengol, Patronez Breiz-Izel,\nO deus ho haret, ho kar hag ho karo bepred.


asantiñ - Wikeriadur\nSavet diwar an anv-kadarn asant hag al lostger -iñ\nasantiñ /aˈsãntĩ/ verb kreñv dieeun (anv-gwan-verb : asantet) (displegadur)\nReiñ e asant, sevel a-du\nAsantiñ a ris hag e laoskas, war gorn mantell ar siminal, ar mañchadig chokolad am boa aotre da zebriñ. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 247.)\nAsantiñ a reas diouzhtu Soaz Sapeur, met gant an diviz-mañ : ... — (Jarl Priel, Va Zammig Buhez, Al Liamm, 1954, p. 74.)\nAsantiñ ober un dra bennak : bezañ mat da unan bennak ober un dra bennak\nNe vanas ket pell da dermal : asantiñ a rae, emezi, kenlabourat ganimp a-c'hrad vat hag evit netra keit ha ma padje an enklask diwar-benn ar « Pembroke » [...]. — (Jarl Priel, An Teirgwern Pembroke, Al Liamm, 1959, p. 93.)\nKeuz a zeuas dezhi da vezañ asantet dont amañ ; [...]... — (Roparz Hemon, Ho kervel a rin en noz ha marvailhoù all, Al Liamm, 1970, p. 16.)\n[...], pe ren ur vuhez a vezh hag a hudur skrijusoc'h c'hoazh eget ar marv war an tantad, nemet ec'h asantfe he c'haredig dimeziñ ganti. — (Langleiz, Romant ar Roue Arzhur/levrenn I : Marzhin, Al Liamm, 1975, p. 20.)\n« Jezus, va Salver ! Perak hoc'h eus va c'hastizet er bugel dinoaz-mañ, na asanto beleg ebet badeziañ ? » — (Langleiz, Romant ar Roue Arzhur/levrenn I : Marzhin, Al Liamm, 1975, p. 21.)\n[...] pa c'houlennas an aotrou maer ganti e galleg hag eñ ec'h asante degemer da bried Jakez ar Bihan e respontas : « Non ! ». — (Fañch Peru, Kañfarded Milin ar Wern, Skol Vreizh, 2008, p. 11.)\nAsantiñ da un dra bennak : aotren un dra bennak, bezañ a-du gant un dra bennak\nLaouig Tromeur ha Loeiz Paveg a valbouze un dra bennak gwech an amzer hag a asante da gement tra disklêriet gant Ifig Gloagen. — (Youenn Kervalan, Dremmoù Arrasate, Embannadurioù Al Lanv, 2009, p. 27.)\nAsantiñ gant unan bennak : en em glevout gant unan bennak\ngalleg : accepter (fr) , acquiescer (fr) , approuver (fr) , assentir (fr)\nAdtapet diwar « https://br.wiktionary.org/w/index.php?title=asantiñ&oldid=299827 »


Ar Marsupilami a zo ul loen krouet gant André Franquin e 1952 a gaver en heuliad bannoù-treset Spirou ha Fantasio. Leun a faltazi ha fent eo, evit brasañ plijadur e lennerien. Un nerzh-harkul hag ul lost hir en deus, talvoudus kenañ dezhañ. Bevañ a ra er c'hoad-gouez e Palombia, ur vro sudamerikan faltaziek. Fantasio a vefe bet an hini kentañ da dapout al loen-mañ a-hervez.\nLesanvet en deus Franquin anezhañ e 1952 gant an anv skiantel Marsupilamus fantasii. Met e 1997, an albom Houba Banana a ro d'al loen an anv Marsupilami franquini evit enoriñ Franquin aet d'an anaon.\n1 Al loen\n1.1 E gorf\n1.2 E voued\n1.3 Boazioù ha buhezegezh\n2 Heuliadoù bannoù-treset ha skinwel\n2.1 Krouet e-barzh Spirou ha Fantasio\n2.2 An heuliad Marsupilami\n2.3 Aotre-implijout Disney\nAl loen[kemmañ | kemmañ ar vammenn]\nUl loen ral eo ar marsupilami, a vev e janglenn amazonian Palombia, e korn-bro menez-tan El Sombrero e Brazil.\nE gorf[kemmañ | kemmañ ar vammenn]\nMuzuliañ a ra ar marsupilami war-dro ur metr. Melen eo, gant pikoù du. Du a c'hall bezañ a-wechoù avat.\nE lost a c'hall tapout krog e-barzh kement tra a zo pe dost. Muzuliañ a ra betek 8 metr, daoust da hini ar barez o vezañ berroc'h. E hir a lost a zo talvoudus kenañ evit gwir : servij a ra da vont ha dont dillo etre ar gwezennoù pe war al leur evel ur winterell pe ur rod, pe evit krapiñ. Ur arm eo ivez, pa ra ar marsupilami ur meilh-dorn anezhañ, pe p'en deus c'hoant da lakaat e breizherien difiñv. Pesketa a ra, c'hoari a ra ha hoalañ a ra e barez gantañ ivez.\nAr barez a ya war begoù he zreid, a-bilbazig. Stumm ur berenn eo he uioù, lost ar grouell o lojañ el lodenn hiraet. Leun a skoulmoù eo lost he re vihan pa zeuont er bed.\nMa klaskfe unan bennak tostaat ar marsupilami eus ur spesad loened e vefe ar monotremata, e-kichen an ekidne hag an ornitorink. Hogen, ret e vefe diwall rak Franquin en doa c'hoant just-awalc'h da grouiñ ul loen na vefe eus urzhiad ebet a zo er bed.\nSpirou et les hommes-bulles (1959) gant Franquin\nE voued[kemmañ | kemmañ ar vammenn]\nHervez an ergezherez Seccotine, he doa taolennet ar gwellañ ar marsupilami war-lerc'h Spirou et Fantasio, ar marsupilami a zo ul loen hollzebrer. Gwell eo gantañ avat ar c'hwenn, ar frouezh, ar piranha (pesked kigdebrer) hag ar merien kigdebrer.\nKalet eo e stomog, a c'hall da skouer diwaskañ litradoù a alkool-leskiñ.\nBoazioù ha buhezegezh[kemmañ | kemmañ ar vammenn]\nFamilhoù ar marsupilamied a vev en un neizh graet eus troellblantennoù, stumm ur blodeg daougleurek dezhañ. Strewet eo gant pluennoù araed ha fichet gant bleunioù c'hwezh vat ganto. Gallout a ra serriñ an neizh buan o lakaat an daou drabell da dostaat.\nBevañ a ra er gwez peurliesañ. Anavezout a ra an amzer, plezhañ ar plantennoù, ar skoulmoù ha fardañ krampouezh. Gouzout a ouzer eo divelfennek abaoe an albom Le Repaire de la murène. Implij a ra e lost evit pouleñvat a-benn mont war-raok. Troet eo d'an dour hag d'an naetoni, ha d'an neuial.\nEvel loened all e c'hall diroudañ e breizherien gant teknikoù touellguzh : gall a ra reiñ stumm un naer d'e lost. Just-awalc'h eo gouest da zrevezañ trouzoù loened pe mekanikoù, pe komz an den zoken.\nGall a ra bezañ gourvennek, ha neuze dañjerus. Pa eo fuloret e teu e vlevad da sevel a-bik, betek e lost.\nN'int ket kalz al loened a anavez ar c'hoarzh, eñ a ra avat. Hag ar barez zo donezonet evit ar ficherezh.\nDiviz[kemmañ | kemmañ ar vammenn]\nRobinson Academy (2005), treset gant Batem, senario gant Dugomier\n"Houba houba" ha "houba houba hop" eo trouzadelloù garm ar marsupilami. Gant ar from e c'hallont dont da vezañ "habou", "bahou", "hou" pe "baba". Gall a ra sevel goulennoù gant "ba ?" pe "houba ?". Gouest eo da adlavar gerioù (e-barzh Les Faiseurs de silence). Garm ar barez a zo disheñvelik : un "houbi", a c'hall bezañ adlavaret. A-wechoù eo ur balbous bennak avat a ra "doudlidoudli", "dadli dadli", "touboudl", "adouïb", "doubedouba", "houlala", etc. Garm a re vihan a ra "bi" met o gouel a c'hall bezañ kreñv kennañ.\nHeuliadoù bannoù-treset ha skinwel[kemmañ | kemmañ ar vammenn]\nKrouet e-barzh Spirou ha Fantasio[kemmañ | kemmañ ar vammenn]\nDont a ra war-well e-barzh an albom Spirou et les héritiers (1952), dindan pluenn André Franquin. Kavet e vo ingal e-barzh an istorioù da heul, betek ma vo lezet gant Franquin troioù-kaer Spirou da Jean-Claude Fournier. Divizout a ra Franquin mirout e wirioù war al loen a wel evel unan eus ar re vravañ en deus krouet. Koulskoude e c'houlenn Fournier digantañ kaout ar gwir da lakaat ar marsupilami e-barzh e albom kentañ Le Faiseur d'or (1970). A-du eo Franquin gant ma vo treset gantañ. Dont a ra war-wel ivez ar marsupilami en albom Tembo Tabou.\nE-barzh La Vallée des bannis (1989), Tome ha Janry a c'hoari gant hegarated al lennerien outañ : Spirou, kollet er janglenn, a glev un "Houba", sot gant al levenez e ya d'an daoulamm warzu anezhañ, met o treiñ ar bajenn en em rent kont Yann lenner eo ul loen rukunus a ra ar memes garm.\nEvit pell e c'hallo gortoz Yann lenner moarvat a-raok kavout e loen muiañ-karet en-dro e-barzh troioù-kaer Spirou ha Fantasio : ar gwirioù a zo gant Marsu Productions en deus bannet un heuliad dizalc'h a c'hall bezañ gwelet evel ur spin-off eus Spirou.\nAn heuliad Marsupilami[kemmañ | kemmañ ar vammenn]\nAr marsupilami hervez Disney\nMarsupilami ha Leo\nMirout a ra Franquin ar gwirioù war e dudenn abaoe 1970. Kendrec'hiñ a ra Jean-François Moyersoen avat d'en ober un heuliad da vat e 1987. Taolenniñ a ra ur familh marsupilamied gouez, gant an tresour Baten ha meur a senarioer evel Greg ha Yann. Embannet eo gant Marsu Productions. An albom kentañ a ra berzh gant ouzhpenn 600 000 skouerenn gwerzhet e Frañs. Ar berzh-mañ ne dinerzho ket.\nE 2002 e teu er-maez an niverenn 0 a gont istorioù berr ar marsupilami graet gant Franquin.\nAotre-implijout Disney[kemmañ | kemmañ ar vammenn]\nDisney en deus un aotre-implijout eus ar marsupilami. Graet eo bet eta, e-pad ar bloavezhioù 1990 :\nun dekad pajennoù bannoù-treset gant Gladstone Publishing, an embanner stadunanat,\nun heuliadig bevaat evit ar skinwel.\nUn heuliad all a zo bet savet gant Marathon Productions ha skignet war Frañs 3, graet gant Augusto Zanovello. Eric Paul Marais en deus reizhet an hini nevez.\nEmañ ur film hir da vezañ savet gant Alain Chabat e fin 2010.\ndamveneget eo ar marsupilami gant Goscinny hag Uderzo e-barzh o albom Emgann ar pennoù, e-barzh an albom Deizh-ha-bloazh Asteriks hag Obeliks, ha gant Jacques Martin e-barzh Les proies du volcan.\nsavet ez eus bet ur pikol delwenn eus ar marsupilmami, lies liv dezhi, e kêr Charleroi, e Belgia, e-touez un toullad delwennoù all eus harozioù bannoù-treset an ti-embann Dupuis.\nan asteroidenn (98494) Marsupilami dizoloet e 2000 a zo bet roet diwar e anv.\nLec'hienn ofisiel ar Marsupilami\nAtersadenn François Walthery, http://www.stripspeciaalzaak.be/Toppers/DeWereldRondFranquin/FrancoisWalthery_FR.htm\nAdtapet diwar « https://br.wikipedia.org/w/index.php?title=Marsupilami&oldid=1953102 »\nKemmoù diwezhañ degaset d'ar bajenn-mañ d'an 15 C'hwe 2022, da 08:43.


(Adkaset eus Kaozeal:Front National)\nHa reizh eo ober gant an titl "Talbenn Broadel Gall" o c'hoût ec'h eo "Front national" anv ofisiel ar strollad-mañ e galleg? Kinnig a rafen: "Talbenn broadel (strollad gall)" (evit ober an diforc'h etre strolladoù all anvet int-i ivez "Talbenn broadel") ha sevel adsavoù da heul.--Neal (Kaozeal) 9 Gen 2007 da 09:29 (UTC)[respont]\nDemat d'an holl, Ha normal eo e vefe lezet unan bennak, dizanv 'zo kaeroc'h, da skrivañ : "Laret e vez ez eo tud an FN gwennelour, ar pezh a zo gwir." ?! Da c'hortoz.--Prieladkozh (kaozeal) 31 Gen 2015 da 11:54 (UTC)[respont]\nLamet em eus ar frazenn-se kuit diouzh ar pennad. Meur a hini a zo bet kaset dirak al lez-varn goude bezañ skrivet pe lavaret kement-se diwar-benn JMLP, rak ur gunujenn eo ar ger "gouennelour" e Frañs. Kondaonet int bet en abeg d'ar gunujenn eta, ha n'eo ket en abeg d'ar gwallvrud a vije bet. --Yun (kaozeal) 31 Gen 2015 da 16:56 (UTC)[respont]\nSklaer. Hag atav an hevelep goulenn : petra a viro ouzh an IP 2.13.36.29 a zistreiñ ?--Prieladkozh (kaozeal) 31 Gen 2015 da 17:05 (UTC)[respont]\nMe 'zo bet graet "gouennelour" ac'hanon ivez amañ, war un digarez biskoazh breinoc'h. Pegoulz e vo disverket?--Trec'hlid mitonet (kaozeal) 31 Gen 2015 da 18:06 (UTC)[respont]\nKalz gwelloc'h ganin pa vezit karantezus ouzhin, oc'h ober "Loen lous" ac'hanon da skouer, kaezhig...--Prieladkozh (kaozeal) 31 Gen 2015 da 18:35 (UTC)[respont]\nGwelet a ran e kendalc'hit divezh gant ho c'hoari. Diwar-bouez un neudenn brein-puzuilh ken na oa e oa ho tamall a "ouennelouriezh" a-enep din. Ha kement-se a oa mizvezhioù a-raok.--Trec'hlid mitonet (kaozeal) 31 Gen 2015 da 19:15 (UTC)[respont]\nFeiz, Doaniet-bras 'vên 'welet ar re gozh 'randoniñ e-giz-se... N'ankouait ket kemer ho louzoù dreist-holl, kalonig...--Prieladkozh (kaozeal) 1 C'hwe 2015 da 09:20 (UTC)[respont]\nKendalc'hit 'ta gant hoc'h erv. Piv a viro ouzhoc'h, forzh penaos? Ezvezant pe diseblant eo ar verourien. Hag a-douez an implijerien, war-bouez un IP bennak n'eus ket kalz lakaet diaes gant hoc'h emzalc'h, darn a seblant kavout se mat zokenoc'h. Kendalc'hit 'ta da ziskouez ho kalonegezh hag ho spered enor.--Trec'hlid mitonet (kaozeal) 1 C'hwe 2015 da 18:35 (UTC)[respont]\nYa, ya, ya... Ale, mat eo bremañ. Ne rit ket din c'hoarzhin ken, na mousc'hoarzhin zoken. Pa n'emañ tro Bianchi-Bihan ken ez it din, e-giz-se emañ an traoù...--Prieladkozh (kaozeal) 1 C'hwe 2015 da 19:21 (UTC)[respont]


Diwan - Dilennad·ez lec’hel : harpañ ac’hanomp\nDegemer > Skoazellañ Diwan > Dilennad·ez on\nEmvod labour er Breujoù gant parlamantourien Breizh, 19 a viz Even 2018 ©DR\nDilennad·ez lec’hel : harpañ ac’hanomp\nOber a ra Diwan e lod evit treuzkas ar brezhoneg d’ar remziadoù yaouank. Dilennidi lec’hel ha kannaded pe senedourien kemend-all. An holl a rank kemer perzh ma fell deomp kenderc’hel da lakaat bevañ hor yezh.\nAbaoe devezh kentañ Diwan emañ ganeomp dilennidi Breizh. Da gentañ penn e miz Mae 1977, diouzh noz e oa bodet kuzul-kêr Gwitalmeze evit divizoù war feurmiñ savadur skol gozh Lambaol : nav a-du ha daou neptu. « A-raok feurmiñ e c’houlenn ar c’huzul-kêr e vefe gweladennet al lec’h gant bodad ar surentez, » a gonte d’an ampoent ar gazetenn. Ha setu en em gavet un nebeud devezhioù diwezhatoc’h pemp bugel evit an distro-skol. Bremañ emañ koulz lavaret an holl skolioù e savadurioù pe war tachennoù publik ; en degouezhioù all e vez start ar jeu evit ar skolioù.\nForzh peseurt tu vefent e sav dilennidi Breizh a-du gant ar brezhoneg ha treuzkas hor yezh. Ar c’hannad eus ar c’hreiz (1986-1997), Jean-Yves Kozan, a veze graet anezhañ « kannad Diwan » zoken. Nevez zo en deus bet tro ivez Loig Chesnais-Girard, prezidant kuzul rannvro Breizh, da embann e oa Diwan « un elfenn hollbouezus eus servij publik an deskadurezh e Breizh » hag a-stroll o deus labouret kannaded Breizh evit lakaat kemm al lezenn Blanquer diwar-benn ar skodenn-skol. Kement-mañ zo posubl peogwir eo sklaer talvoudoù Diwan : digoust ha laik eo hor skolioù.\nRaktresoù skolioù, skolajoù pe lise\nAr skoazell arc’hant a resevomp digant rannvro Breizh pe digant an departamantoù, Penn-ar-Bed da gentañ penn, a zo ret d’hor mont en-dro. War ar pemdez e vez harpet hor skolioù gant kumunioù ar pemp departamant, pa vefe war ar maez pe e kêr. Kumuniezhioù kumunioù zo o deus kroget da labourat asambles ganeomp ivez. Emañ ar yezhoù rannvroel hag an deskadurezh pobl e-touez ar barregezhioù a vez rannet gant an holl strollegezhioù lec’hel (Code général des collectivités locales, mellad L 1111-4). Setu perak eo a-bouez bras skoazell an dilennidi lec’hel evit ar raktresoù skolioù (Ploermael, Landreger, Kemper 3, Gwened 2) pe skolaj (Gwipri-Mezeg, adskolaj Plijidi). Labour boutin an dilennidi, en tu-hont da liv politikel pep hini, a sikouro da zigeriñ eil lise dre soubidigezh Diwan e Gwened e miz Gwengolo 2020.\nDilennad·ez lec’hel oc’h hag ho peus goulennoù da sevel ? Deuit e darempred ganeomp hag e c’helloc’h eskemm gant hor c’hargidi : Catherine Guerin evit an Il-ha-Gwilen, al Liger-Atlantel, ar Mor-bihan ha Dinan, pe Yann Servais evit Penn-ar-Bed hag Aodoù-an-Arvor (war-bouez Dinan).\n> demat[at]diwan.bzh, 02 98 21 33 69


Karoline von Fuchs-Mollard - Wikipedia\nKaroline von Fuchs-Mollard\nKaroline von Fuchs-Mollard (1681-1754), anavezet evel Charlotte, a oa ur gontez aostrian ha kelennerez an impalaerez santel Maria Theresia. Hi e oa ar c'hentañ maouez anvet Karoline. "Meine Füchsin" (ma louarnez) a lavare Maria Theresia anezhi.\nKaroline von Fuchs-Mollard (1681-1754), poltredet gant Martin van Meytens.\nGanet e oa Marie Karoline e Vienna. Deuet e oa d'al lez da labourat evel dimezell a enor gant ar briñsez Maria Anna Aostria, merc'h da Leopold Iañ , Impalaer santel.\nE 1710 e timezas da Christoph Ernst von Fuchs, ha div verc'h he doa bet. Karget e voe gant an impalaerez Elisabeth Christine da ober war-dro he merc'h Maria Theresia , adalek ma voe ganet e 1717, ha d'he skoliañ . Hi a savas ar verc'hig ha tost e choma an impalaerez outi ken na voe beziet e kev-bezioù an impalaered war c'houlenn Maria Theresia .\nGräfin Karoline von Fuchs-Mollard in der Kapuzinergruft\nAdtapet diwar « https://br.wikipedia.org/w/index.php?title=Karoline_von_Fuchs-Mollard&oldid=1846683 »\nDernière modification le 23 Gwe 2019, à 16:29\nKemmoù diwezhañ degaset d'ar bajenn-mañ d'an 23 Gwe 2019, da 16:29.


Gerig a genavo d?hon mignon Albert Boché (éloge en forme de conte breton)\nPublié le 9/01/13 12:10 -- mis à jour le 00/00/00 00:00\nPloerdud, d?ar yaou 3 a viz Genveur 2013 Ur wezh e oa ur Roue ha tri mab dezhañ. Un deiz e tiviz ar Roue-se kuitaad ar vro evid pell amzer. E-raog moned en hent e ra ar Roue peb ur sac?hadig-greun d?e vabed ha lâred a ra dezhe : - « Daw eo din moned d?ober ur perc?herinaj d?ar broioù pell, hag evid pell amzer, ur bloaz d?an nebeutañ, mez marse daou pe dri. Roiñ a ran ur sac?hadig greun-bokedoù da beb unan ahanoc?h. Ho teñzor eo. Pa zin en-dro e c?houlennin ar greun-bokedoù-se genoc?h en-dro. » Ha setu waet ar Roue kuit. En em c?houlenn a ra ar mab kentañ petra ober gant ar greun. « Eh an d?o lakaad en ur vouest- houarn, ha pa vo distro ma zad e roiñ ar vouestad greun dezhañ en-dro?. Ar pezh a ra : lakaad a ra ar greun en ur vouest-houarn. Mez soñjal a ra an eil mab en ur mod arall. « Mar lakan ar greun en ur vouest-houarn evel ma breur e vreinint oll ha kollet e vint. » Gwell eo genin o gwerzhañ ti ar marc?hadour-greun, gouarn an argant, ha pa vo distro ma zad eh in da weled ar marc?hadour en-dro da brenañ greun gwelloc?h c?hoazh da roiñ dezhañ. « Ar pezh a ra : gwerzhañ a ra ar greun ha gouarn a ra an argant. » Mez an drived mab ne c?hoari ket evel-se. Kentizh ma oa waet ar roue kuit ma red beteg ar liorzh evid strewiñ toud ar greun war an douar Tri bloaz goude, setu ar Roue é toned en-dro d?e gastell. Ha eñv da c?houlenn e deñzor gant e baotred. Ar c?hentañ a ro ar vouest dezhañ. « Setu ho kreun en-dro, ma zad. Gouarnet int bet pervezh ganin er vouest-houarn-mañ ! » - « Mez brein eo ma greun ! a lâr ar roue dipitet goude boud digoret ar vouest. Kollet int oll ! » An eil a ziskouez ar sac?had leun d?e dad ha lâred a ra dezhañ : « Setu ho sac?hadig-greun, ma zad, ha muioc?h zo bremañ e-barzh c?hoazh eged an deiz ho poa henn roet din ! » - « Mez n?eo ket aze an teñzor am boa roet deoc?h ! a respont ar roue dipitet braz c?hoazh. » An drived mab ne oa ket netra gantañ en e zorn. Mez digoriñ a ra ar fenestr ha diskoueziñ a ra ar jardin d?e dad, ur jardin leun a vokedoù liessort ennañ, ma oa un dudi o gweled é valañsal dindan an heol gant an avelig. ?Setu ho kreun hag ho pokedoù, ma zad. Pa vo an termen e roiñ ar greun deoc?h en-dro, ha ne vanko ket deoc?h ! » Setu Albert, c?hwi ive zo waet bremañ gant ho perc?herinaj, ho perc?herinded d?ar broioù pell. Mez e-raog moned kuit, ha beteg an termen diwezhañ, c?hwi ho peus roet dimp oll beb a sac?hadig greun-bokedoù ag ho liorzh pinvidig. Dimp-ni bremañ d?ober hon seizh gwellañ evid lakaad ar greun-se da gellidañ ha da vravaad ar bed, tra ma omp ennañ c?hoazh. Trugarez deoc?h, Albert Boché, ha kenavo. JCLR. (voir le site)


Ar c’henta Miz Mari/Ar Verc’hez digemeret er Baradoz - Wikimammenn\nAr c’henta Miz Mari/Ar Verc’hez digemeret er Baradoz\nF. Hallégouët, 1868 (p. 238-248)\n◄ Ar Verc’hez saved en Ee Ar Verc’hez digemeret er Baradoz Ar Verc’hez en Ee a zifenn e zervicherien devod ►\nAN EIZVET DERVEZ VAR-N-UGENT\nAr Verc’hez digemered er Baradoz\nTeod ebed var an douar, Eal ebed zoken, ne c’hallfe rei sclear avoalc’h deomp da anaout pegen caër trionf a oe great d’ar Verc’hez pa zigoras ar Baradoz d’e digemeret, var a lavar an Tadou santel. Goude Jesus, ar Verc’hez a zo en Ee dreist an oll. An oll Elez a deuas da zigemeret anezi, evit e enori, ac a reas compaignunez dezi a bep tu betec e zrôn en Ee. Caër oa, ha lugernuz, ur sclerder dudiuz en dro dezi, ac an Elez en ur vouez a gane e meuleudi. Ervez sant Athanaas, peb unan eus an nao c’heur Elez a antonas e gantic meuleudiuz d’ar Verc’hez din meurbed. Sant Anselm a lavar ive en d-euz an Aotrou Doue saved e vam uhel dreist an Eou (da lavaret eo, e-deuz muioc’h a c’hloar ac a eurusdet eget an oll en Ee) ac en d-euz e lakeat var un trôn a c’hloar, da Rouanez var an oll grouadurien.\nGloar ar Verc’hez en Ee\nLacaït ho spered da gompren en trionf a oe great d’ar Verc’hez, an Elez oll o cana e meuleudi, pa antreas corf ac ene er Baradoz, pa oe lakeat var un tron dreist an oll, pa lacaas tri Person an Dreindet e c’hurunen dezi, evit ma vize Rouanez an oll. Doue ar Mab a zo en tu deou d’an Tad, pa ema dreist an oll, ac an oll disterroc’h ac izelloc’h eg’eta er c’hloar. Ar Vam a zo en tu deou d’ar Mab, pa ema, goude Jesus, dreist ar Zent ac an Elez, ac e d-euz muioc’h a c’hoar, a c’hened ac a gaerdet en Ee, eg’eto oll.\nLacaït ho spered da vuzula gloar ar Verc’hez en Ee ; muzulit ar c’hloar-se diouz ar grassou ac ar zantelez e doe Mari var an douar. O va ene, va spered, comprenit er grassou caer-se, braz evel ar mor. Deuit d’an aod, da arvest ar mor braz-ze, ne c’hoar den pegen braz. Mari, ker buan ha ma oe croued, e doe muioc’h a c’hrassou ac a zantelez eget an oll Elez ac an oll dud santella, o lacaat anezo oll en unan. Da bep mare, epad e buez, dre e c’housk zoken e lekea kement a garantez Doue en e oll zonjou ac en e oll oberou, ne eanas da gass atao var gresc ar grassou caer a zave anezi dirag Doue : ac ar c’hreski-ze a iea bep tro da zaou c’hement, a zouble beveach ; ac evelse mar e doa. dec derez ebken d’ar c’henta mare, dec boked en e c’hurunen, d’an eil e savse da ugent, d’an trede, daou-ugent, goude-ze pevar-ugent, ac atao evel-se, bep tro var daou-c’hement, atao en doubl, betec e alanad diveza, beveach ma rea ur vad pe ur bedenn bennac ; ar pez a ree dalc’h-mad en e buez. Pet bloaz eo bet var an douar ? Darn a laca tri ha tri-ugent, darn a lavar daouzec ha tri-ugent, Niverit neuze, mar gallit, e grassou. A pa ne devize bet nemet un derez pe ur poent e gras Doue da genta, an niver o vont atao var daou-c’hement, a ve eat ne lavaro den pegeit. Comprenit neuze pebez santelez, pa eo guir adalec ar mare kenta Mari e doa muioc’h a c’hrassou ac a zantelez eget an oll grouadurien all, o lacaat anezo en-unan. O va ene, clascomp ive mont atao var-gresc e graz Doue. Penaoz ? Eaz eo ; setu ama : Diouall ouz peb pec’hed grevuz, ac ober peb tra atao en aviz ober mad ar pez a c’houlenn Doue diganeomp er stad m’emaoump.\nSonjit er vad : ar Verc’hez e d-euz sulvui a c’hloar an Ee ma z-eo bet humbl var an douar. Saved eo dreist an oll, evel ma eo bet humbl en tu all d’an oll. Gloar ebed ne denne eus ar grassou caer e doa ; anaout a ree atao ne doa netra anezi e-unan ; cuzat a ree ar grassou-ze ouz sant Josef zoken ; meuleudiou an Eal a lacaas anezi da gaout aoun. Eviti da veza Mam Doue, en em lakee e doare servicheurez an oll, evel e ti santez Elizabeth ; atao evel an diveza eus an dud ; ac e c’houzave gant dousder ha gant joa, beza paour, disprized ; ec’hiz pa vize dleed an oll boaniou dezi. Mari a ro scuer deoc’h da veza humbl ; ha sulvui e vezoc’h dister da velet ac humbl var an douar, sulvui a c’hloar ac a enor a c’hallit caout en Ee.\nRa vezo oc’h enor beza servicher da ur Rouanez ken braz. Bugale Mari a ranc beza humbl, evit beza anzaved ganti.\nMelanii Mathieu, an ini a velas ar Verc’hez var menez Salett, a oa, un droad, ur verc’h all ac i, maned, choumed a-zav, da ober un ean var un uhelen, ac ac’hano e velent an douarou tro-var-dro. An amzer a oa un nebeud goloed. Ma teuas ur scleraen ; ac an eol o para var ar grec’hennou, var ar blenennou, ac ar glazennou tro-var-dro, a lacaas ar bleunv var ar bodennou, ar bokedou var an tevennou, da lugerni, da steredenna, un dudi. An ini a oa gant Melanii a oa ur verc’h spereded caer, ha desked, ur galon vad a verc’h ; disevel diouz eleiz a dud, a zo ken digalon, digaz ha dizeblant tre dirag an traou caer a laca Doue dirazo da bep mare, er jardinou, er prajou glaz, ac en douarou all, dreist-oll e barr an anv. An darn vuia eus an dud ne reont van ebed evit gvelet an traou caer-se, choumed var an douar en desped d’ar pec’hed, evel un aspaden eus ar Baradoz greet d’an daou zen kenta Adam ac Eva ; evit gvelet an traou caer-se, croued gant Doue, ne zonjer ket muioc’h er Baradoz, evel ma rae sant Augustin. — Va Doue, eme an doctor braz-se, ac a draou caër var an douar, eleac’h ma reer kement a bec’hejou ! Pegen caër eta e ranc beza ar Baradoz, eleac’h n’euz nemet mignonet deoc’h ! — Caer en deuz Doue lacaat traou brao da zivouan dindan daoulagad an dud, evel ur scleur eus ar Baradoz, an dud ne bec’hont ket nebeutoc’h, ne ziscuezont ket muioc’h a joa ac a garantez d’o Zad en Ee. Ar verc’h a oa e compaignunez Melanii ne oa ket ken digalon. — Pa velas ar scleraen gaër-se, an eol o tizpaca a zindan ur goabren, ar plenennou ac ar menezou tro-var-dro ken dudiuz da velet, e troas ouz Melanii. — Melanii, emezi, Melanii, sellit ! caera taol lagad ! — Ha Melanii, eb ober calz a van : — Me ne gavan mui netra ken caer-se var an douar, emezi, abaoe ar pez em euz gveled var ar menez ! — Ar Verc’hez e doa gveled : petra vise caer dezi goude var an douar ?\nAdtapet diwar « https://br.wikisource.org/w/index.php?title=Ar_c’henta_Miz_Mari/Ar_Verc’hez_digemeret_er_Baradoz&oldid=54810 »\nKemmoù diwezhañ degaset d'ar bajenn-mañ d'an 13 Eos 2013, da 17:05.


Kevredigezh Kembre-Breizh: Enklaskerez o c'houlenn skoazell\nEnklaskerez o c'houlenn skoazell\nMarianna Donnart eo ma anv ha studierez on e bro Iwerzhon, e Dublin City University. A-benn klokaat ma Master treiñ eo dav din sevel un dezenn hag em eus dibabet studiañ an troer emgefreek Brezhoneg-Galleg.Un troer emgefreek a zou r poellad a dro un destenn eus ur yezh A davet ur yezh B hep sikour ebet eus perzh mab-den. Ar skouer brudetañ e tle bezañ Google Translate, met bez ez eus ivez un troer barrek da dreiñ eus Brezhoneg davet Galleg. Un oustilh talvoudus eo evit an dud dedennet gant sevenadur Breizh hag a fel dezho kompren testennoù pe skridoù e Brezhoneg. En-linenn e zo tu kavout an troer mañ : http://www.apertium.org/.\nEvit ma studi eo dav din amprouiñ ar sistem treiñ. Evit ober kement-mañ em befe ezhomm eus o skoazell. Emaon o klask tud a youl vat prest da respont d’ur goulennaoueg en linenn. Al lodenn gentañ a zo lenn troidigezhioù graet gant Apertium hag an eil lodenn zo respont d’un nebeut goulennoù diwar-benn an troer emgefreek.\nSkrivañ ‘ran deoc’h neuze gant ar spi e skignfec’h ma studi e touez izili ho kevredigezh en ur gas dezho al liamm d’am goulennaoueg a c’hellit kavout amañ : http://www.kwiksurveys.com?s=NJEHOH_4b766448 .\nDianv eo ar studi ha ne tlefe ket padout hiroc’h eget un hanter-eurvezh d’ar muiañ tout. Pouezus tre eo e vefe respontet d’an holl goulennoù.Plijet on da respont d’ho koulennoù ha da gas deoc’h disorc’hoù ma studi (skrivet e Saozneg) ma fell deoc’h o lenn.\nTrugarez evit o aked ha ken ar c’hentañ,\ntagioù enklaskoù, troer emgefre


Cwmaman (Sir Gaerfyrddin) - Wikipedia\nCwmaman (Sir Gaerfyrddin)\nMeur a lec'h zo anvet Cwmaman e Kembre.\nCwmaman zo ur gumuniezh eus Sir Gaerfyrddin, e-kreiz ar saonenn anvet Dyffryn Aman, ma red ar stêr Aman, er reter da gêr Rydaman. Enni emañ kêriadennoù Glanaman ha Garnant, ha darn eus kornôg ar Mynydd Du.\nGlaouegi ha mengleuzioù a bouez zo bet. E 1958 eo bet serret an hini vrasañ, Gelliceidrym, hag a-benn 1985 e oant serret holl.\nAdtapet diwar « https://br.wikipedia.org/w/index.php?title=Cwmaman_(Sir_Gaerfyrddin)&oldid=1958291 »\nKemmoù diwezhañ degaset d'ar bajenn-mañ d'an 15 C'hwe 2022, da 11:21.


Accueil / Maxime TOUZE (Pajenn 10)\n21 February 2016\tEtrebroadel, Maxime TOUZÉ 0\n19 February 2016\tBro C'hall, Maxime TOUZÉ 0\n18 February 2016\tEtrebroadel, Maxime TOUZÉ 0\n15 February 2016\tEtrebroadel, Maxime TOUZÉ 0\n15 February 2016\tBro C'hall, Maxime TOUZÉ 0\nFellout a ra da Anne Hidalgo cheñch statud kêr Bariz evit reiñ dezhi muioc’h a emrenerezh ! Hiziv e oa bet votet mennad teuziñ ar pevar arondisamant kentañ evit ober unan nemetken. A-benn 2020 e vo lakaet da dalvezout. Ne vo nemet ur maer(ez) evit ar pevar arondisamant met chom ...\nBodadeg e Sant-Brieg a-enep an tu-dehoù pellañ\n6 February 2016\tAodoù an Arvor, Breizh, Maxime TOUZÉ 0\nAr mintin-mañ e oa en em vodet war plasenn Allende e kreiz-kêr Sant-Brieg un 300 a vanifesterien bennak evit diskouez ez eo Breizh digor ha kengret gant ar repuidi. D’an hevelep koulz en em gave 30 faskour dirak ar prefeti. Galvet e oant bet d’en em vodañ gant Résistance républicaine. ...\n20 January 2016\tEtrebroadel, Maxime TOUZÉ 0\nUr c’hevread evit an normaneg\n20 January 2016\tBro C'hall, Maxime TOUZÉ 0\nStourmerien an normaneg goude bezañ bet savet o c’hevread. Efedoù an adunvanidigezh dija war stourmerien an normaneg ? Dibaoe an 18 a viz Genver ez eus bet savet ur gevredigezh nevez, ur c’hevread kentoc’h hag a vodo dek kevredigezh norman (Magene, la Vouée du Dounjoun, l’Université populaire du Coutançais, l’atelier ...\n11 January 2016\tBreizh, Maxime TOUZÉ 0\nPage 10 of 15Premier / Kentañ...«89101112\t»\t...Dernier / Diwezhañ


Pajenn:Morvan - Kenteliou hag istoriou a skuer vad evit ar Vretoned, 1889.djvu/358 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/358\n— Mar fell deoc’h, eme atr c’habiten Mistral, me ia d’he dibuna deoc’h. O pet sonch avad me n’oun ket eur prezeger goest da zistaga bomou deoc’h keit hag a zo ac’hann d’al loar. Me ne d’oun nemet eur bleis mor, eur moroc’h boasoc’h da vlejal evel eul leue mor eget da gana evel eun eostik. Ma caf deoc’h ne rouenvan ket mad, n’oc’h eus nemet lavaret, Stok, ha kemeret ar rouenv ; ma caf deoc’h e cordennan kempen avoalc’h, e lesot ar stur ganhen ken n’am bezo pleget va gouel.\n— Ia, ia, eme an oll beachourien, d’an eac’h, d’an eac’h ! hag an istor en dro.\n— Evit istoriou, va c’helorn a zo leun avoalc’h, ec’h ellit cridi. Abaoue pemp bloaz hag antercant zo ma zoun ganet, ha bremaik c’huec’h vloaz hag antercant ma emaoun o verdea var ar gazek c’hlaz…\n— Clevit-ta, cabiten, eme eur beacher, ma n’eus nemet pemp bloaz hag antercant abaoue ma zoc’h ganet, penauz e ve c’huec’h hag antercant abaoue m’emaoc’h o verdea var ar gazek chlas ? Neuze-ta oac’h comanset da c’hoari ho ki var ar mor araok m’oac’h deut var an douar ?\n— Var an douar ? Tron-de-ler ! Me n’oun ket deut var an douar ; me zo ganet er mor, hag ar pez a lavaran deoc’h a zo guir Pater. Va zad a ioa sturier var al lestr Sant Per a veze o pesketa balen, ha va mam a rea ar gegin d’ar vartolodet. C’huec’h miz a ioa edont var ar mor pa deuis-me er bed, d’an deg a vis Guengolo, dre greiz eur bar amzer scrijuz a dorraz hor guerniou, a ziframaz hor goueliou hag a reas pillou anezho. Eur c’houred bennak c’hoaz, hag e zeamp da steki oc’h an aod. ha setu va zad, eur c’hristen c’hoek, oc’h va badezi gant dour mor, ne ket beuzet e vijen araok ma c’heljent mont d’an douar. Hag abaoue m’em eus guelet pesketerez,\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/358&oldid=162534 »\nKemmoù diwezhañ degaset d'ar bajenn-mañ d'an 19 Mae 2020, da 08:49.


Breizh BD en breton Brocéliande… - Breizh Bd Bretagne\nBreizh BD en breton Brocéliande…\n5 mars 2018 30 mars 2018 Breizh\nDe nombreux ouvrages abordent les contes et légendes de Brocéliande et les aventures de Vick et Vicky de l’auteur breton Bruno Bertin n’échappent pas à la règle. La trilogie « Les sorcières de Brocéliande » a été réalisée en complicité avec le Centre de l’Imaginaire Arthurien du château de Comper dans les années 2000. Le succès de cette palpitante aventure est incontestable avec une lecture à plusieurs niveaux : une aventure pour les jeunes dans l’esprit d’Indiana Jones et pour les adultes, une quête du Graal.\nLa région Bretagne, sous l’impulsion et l’enthousiasme des lecteurs, permit une édition en langue bretonne en complicité avec les éditions bretonnes rennaises P’TIT LOUIS .\nLa traduction fut confiée à Jil Pennec.\nOn découvre, au travers de cette trilogie, le château de Comper, le jardin aux Moines, la fontaine de Barenton, le Manoir du Tertre, Arthur, Merlin, Viviane, Morgane… Fées et Sorcières…\nEn 2005, la trilogie “les Sorcières de Brocéliande” a reçu le prestigieux prix « Priziou d’Or » par France 3 Ouest Bretagne et Radio France Armorique dans la catégorie BD.\nBreizh BD en breton Brocéliande… Les titres en français : tome 1 « Les sorcières de Brocéliande : La légende », Les titres en breton :« Sorserezed Breselien : Ar vojenn »\nBreizh BD en breton Brocéliande… Les titres en français : tome 2 « Les sorcières de Brocéliande : la révélation , Les titres en breton : « Sorserezed Breselien : An diskuliadenn »\nBreizh BD en breton Brocéliande\nLes titres en français : tome 3 « Les sorcières de Brocéliande : le Graal ». Les titres en breton : tome 3 « Sorserezed Breselien : Klask ar Gral ».\nL’histoire du tome 1 : Lennerezed ha lennerien ger, n’eus ket amzer a-walc’h ganin da skrivañ deoc’h a-hed hag a-dreuz. An istor emaon o vont da gontañ deoc’h eo an hini digredusañ, an hini spontusañ zo bet bevet ganin ha ma mignoned. Un tu bennak e koad Breselien, e-pad un nozvezh loargann, e krogas hor troioù-kaer abalamour d’un dro fall graet gant Vicky hag ivez d’ar fri-furch anvet Mark.\nTud aet diwar wel, strobinellerezh, mojennoù a gaver en istor estlammus-mañ, un dro-gaer en ul lec’h mojennel, an titl anezhi : « SORSEREZED BRESELIEN »\nCet album est disponible en version française LIBREMENT en lecture numérique sur le site de « digiBiDi », venez vite le découvrir !\nL’histoire du tome 2 : Goude an droiad digredus a oa bet bevet ganeomp ma mignoned ha me e soñje deomp e oa echu penn-da-benn gant an istor-se. O vont e oamp d’ar c’hamp en-dro ken dinec’h ha tra. Ganeomp o vont d’ar gêr e oa ar senario BD gwellañ er c’hlas a-bezh. Tonket e oa hor planedenn koulskoude…\nHudouriezh, mojennoù hag emgavioù iskis a ya d’ober an dro-gaer nevez hag estlammus-mañ en ul lec’h mojennel, e ditl : sorserezed Breselien – An diskuliadenn\nL’histoire du tome 3 : Ne oa ket dibistig Mark goude o zro-kaer diwezhañ. Lammet e oa er-maez eus ar c’harr war hent an distro. Goude bezañ redet un tammig e oa en em gavet Vick, Marina hag Angelino gant Vicky semplet e-kreiz ar c’hoadoù, ne oa roud ebet eus Mark. Goude kement a gevrinoù e oa ret kaout displegadennoù. Diskibien Ninian o doa kontet dezho penaos ne oa ket deut ho mignon e-unan en-dro eus ar bed all.\nDalc’het e oa e spered gant Morgan. En ur glask e saveteiñ o doa e lakaet en dañjer, eñ, ar bed all hag ar Gral. Ar skipailh a oa kouezhet etre krabanoù diskibien Morgan a vez o klask dalc’hmat warlerc’h an agripa brudet. Deut e oant a-benn da dec’hel kuit hag e oant en em gavet e-kreiz ul lid iskis ma oa an daou glan oc’h en em gannañ. E-kreiz ar reuz e oa lammet Vick da vont da zieubiñ Mark a oa e-kreiz an emvod souezhus. Deut e oa a-benn hor mignoned da dec’hel kuit, koulskoude e oa bet kavet gant Mark un dra bennak chomet gantañ…\nPublié dans Bande dessinéeÉtiqueté avec An diskuliadenn, Breizh, Breizh BD en breton, breton Brocéliande, Brocéliande, Graal, Klask ar Gral, Les sorcières de Brocéliande, SORSEREZED BRESELIEN\nNouveautés bande dessinée et livres jeunesse : Printemps 2018


Biafra - Wikipedia\nKan broadel Land of the Rising Sun\nYezhoù ofisiel pe kenofisiel Saozneg, Igboeg\n76 364 km²\n-Stankter ar boblañs\n13 500 000 (1967)\nGouel broadel 30 a viz Mae\nMoneiz Lur Biafran (BIAP)\nBiafra a oa ur stad disranner e gevred Nijeria etre ar 30 a viz Mae 1967 hag ar 15 a viz Genver 1970. En em zaskorañ a reas penn e lu d'ar 12 a viz Genver 1970. Eus pleg-mor Biafra e tenn e anv.\nGant nebeut a vroioù e voe anavezet ar vro: (Gabon, Haiti, Aod an Olifant, Tanzania, ha Zambia). Broadoù arall a skoazellas anezhañ hep hec'h anzav. Frañs, Rhodesia ha Suafrica a roas ur skoazell vilourel guzh dezhi met eus Portugal e teue an harp pennañ. São Tomé ha Príncipe, a oa da Bortugal d'an amzer-se, a oa kreizenn ar skoazell etrevroadel hag e oa e Lisbon e veze moulet moneiz Biafra. Israel a roas da vBiafra an armoù he doa kemeret e-pad ar brezel c'hwec'h devezh.\nE 1966 e oa bet un taol-stad c'hwitet e Nijeria. Un ofiser igbo - Major Kaduna Nzeogwu - a oa en e e benn hag abeg eus marv Sir Ahmadu Bello, un penn bras eus ar bobl Haousa. Daoust ma oa bet gwasket an taol-stad gant un Igbo arall Johnson Aguiyi-Ironsi e krede tud norzh Nijeria e felle d'an Igboed lazhañ an Haousaed. An dra-se a voe abeg ur pogrom ma voe lazhet degadoù a miliaodù a Igboed. An darn vrasañ eus an Igboed a oa o chom e Rannvro ar Reter a oa he gouarner milourel Chukwuemeka Odumegwu Ojukwu. Embann a reas e voe ar rannvro ur stad dizalc'h gant he gêrbenn en Enugu ha lemel a reas traoù ar stad-kreiz.\nRespont a reas ar stad-kreiz gant ur c'haeladur armerzhel ha soudarded a gasas war-raok adalek ar 5 a viz Even 1967. E-pad ar brezel diabarzh a heulias ec'h argasas meur a wech an nerzhioù biafran kornôg Nijeria met dont a reas a-benn al lu kevreel d'o diarbenn. E-barzh tachenn Biafra a yeas neuze ha rediañ ar Viafriz da ziblasañ o c'hêrbenn da Aba, da Umuahia e fin ar bloaz ha neuze, e 1969 en Owerri.\nE 1970 e oa bet drastet Biafra gant ar brezel ha dezhi e vanke boued. Tra ma kouezhe en he foull ar vro e tec'has kuit Ojukwu. Ar pezh a chome eus tachenn ar republik a voe adstaget ouzh Nijeria.\nBrezel ar Biafra\nMovement for the Actualization of the Sovereign State of Biafra\nAdtapet diwar « https://br.wikipedia.org/w/index.php?title=Biafra&oldid=1844040 »\nStadoù ar Bed\nBroioù aet da get\nKemmoù diwezhañ degaset d'ar bajenn-mañ d'an 21 Eos 2019, da 10:49.


Llan - Wikipedia\nLlan zo ur ger kembraek kozh, kar da Lan e brezhoneg, hag a gaver e penn-kentañ ur bern lec'hanvioù kembraek, ouzhpenn 630 a-hervez.\nAr ster kentañ a vije bet lec'h kloz, evel ur park hiziv, pa vez ur c'hleuz tro-dro. Goude-se eo deuet da vezañ ar barrez en-dro d'an iliz. Peurvuiañ e vez liammet al llan hag anv ur sant, brezhon pe kelt.\nKoulskoude e kaver hiziv anvioù a grog gant llan hag a zeu eus gerioù all: 'Glan' (glann) pe 'Nant' (gwazh ), evel gant Llanbradach (a oa Nant Bradach, diwar ar stêr Bradach). Kemend-all zo c'hoarvezet e Kerne-Veur gant Lanteglos, deuet eus Nanseglos .\n1 Lec'hanvioù kembraek gant Llan\n1.1 Hep ger ebet war-lerc'h\n1.2 Gant un anv-sant\n1.3 Gant un anv-kadarn\n1.4 Glan pe nant aet da llan hep abeg relijiel\nLec'hanvioù kembraek gant LlanAozañ\nHep ger ebet war-lerc'hAozañ\nGant un anv-santAozañ\nLlanarmon, diwar an anv Garmon, anv kembraek Jermen Auxerre\nLlanbadarn, diwar an anv Padarn, pe Padern\nLlanbryn-mair, diwar bryn ha Mair (Mari)\nLlandegfan, Tegfan, ha Hen Bentref Llandegfan\nLlanddeusant, diwar deu sant (daou sant),\nLlanddewi, diwar Dewi\nLlanfairpwllgwyngyllgogerychwyrndrobwllllantysiliogogogoch, diwar an anvioù-badez Mair (Mari) ha Tysilio\nLlanfihangel, anv meur a lec'h\nLlan-ffwyst Fawr, Ffwyst\nLlangynydd, Cenydd pe Cynydd\nLlangolman, Colman (Koulman)\nLlangynog, Cynog, pe Koneg\nLlanilar, Ilar ( Hilary, pe Eler)\nLlanisien (Llanishen), Isan\nLlanpumsaint, eus ar pemp sant: Gwyn, Gwynno, Gwynoro, Ceithio ha Celynin\nLlantrisant, an tri sant Illtud, Gwynno ha Dyfodwg\nLlanwnda, Gwyndaf pe Gwnda\nLlansantffraid, santez Ffraid (Berc'hed)\nGant un anv-kadarnAozañ\nGant un anv stêr\nLlandaf, diwar anv ar stêr Taf\nLlangefni, diwar anv ar stêr Cefni\nHen Bentref Llandegfan\nGant un anv all:\nLlandre, diwar tref, anv meur a lec'h\nLlangoedmor e Ceredigion, diwar coed ("koad") ha mor, mawr ("meur").\nLlangwm, diwar cwm (saonenn)\nLlanrhaeadr, diwar rhaeadr (lamm-dour)\nGlan pe nant aet da llan hep abeg relijielAozañ\nLlanboidy, eus Nantbeudy\nLlanbradach, eus Nant Bradach\nLlandarcy, eus William Knox D'Arcy\nLlanmorlais, eus Glan Morlais\nWarlinenn: List of Cornish place names\nAdtapet diwar « https://br.wikipedia.org/w/index.php?title=Llan&oldid=1712229 »\nDernière modification le 2 Eos 2016, à 11:38\nKemmoù diwezhañ degaset d'ar bajenn-mañ d'an 2 Eos 2016, da 11:38.